(1940-07-04) 4. juli 1940 (81 godina)\nFilip David (1940, Kragujevac) jugoslavenski je i srpski pisac, dugogodišnji urednik Dramskog programa Televizije Beograd.\nJedan je od osnivača Nezavisnih pisaca, udruženja osnovanog 1989. u Sarajevu koje je okupljalo najznačajnije pisce iz svih delova bivše Jugoslavije i osnivač Beogradskog kruga (1990), udruženja nezavisnih intelektualaca koji su se od samoga početka suprotstavljali režimu Slobodana Miloševića i srpskom nacionalizmu. 1991. godine je udaljen sa posla u RTS zbog osnivanja Nezavisnog sindikata Radio televizije Beograd. Doživio je mnoga šikaniranja 1990-ih godina od pripadnika Srpske radikalne stranke Vojislava Šešelja. U prvom krugu subotnjih razgovora Beogradskog kruga, 11. aprila 1992. godine, Filip David je rekao:\nFilip David je trenutno (2008) zaposlen kao redovni profesor dramaturgije na Fakultetu dramskih umjetnosti u Beogradu.\nNapisao je više TV drama i filmskih scenarija i objavio je tri knjige pripovjedaka: „Bunar u tamnoj šumi“, „Zapisi o stvarnom i nestvarnom“, „Princ vatre“, roman „Hodočasnici neba i zemlje“ i knjige eseja „Fragmenti iz mračnih vremena“ i „Jesmo li čudovišta“, „Svetovi u haosu“. Zajedno sa Mirko Kovačem objavio je “Knjigu pisama 1992-1995”. Od početka rata na prostorima bivše Jugoslavije napisao veći broj angažovanih tekstova pod zajedničkim nazivom “Zapisi iz mračnih vremena”. Tekstovi su emitovani na francuskom radiju (RFI), objavljivani u „Našoj borbi“, „Feral Tribunu“ i mnogim drugim novinama i časopisima u zemlji i inostranstvu.\nNagrada "Milan Rakić"\nProsvetina nagrada za najbolju knjigu godine\nNagrada "Meša Selimović" za najbolji roman Kuća sećanja i zaborava objavljen 2014. godine\n^ Druga Srbija - deset godina posle: 1992-2002\n^ "ŽIRI ODLUČIO: Filipu Davidu nagrada »Meša Selimović«". slobodna-bosna.ba. Pristupljeno 5. 8. 2015.\nPreuzeto iz "https://bs.wikipedia.org/w/index.php?title=Filip_David&oldid=3328495"


Nemački mediji našli novi rizik od „Severnog toka 2“ - 03.03.2019, Sputnik Srbija\nNemački mediji našli novi rizik od „Severnog toka 2“\nPrekid tranzita gasa preko Ukrajine nakon puštanja u rad „Severnog toka 2“ može naneti štetu odnosima Rusije i evropskih država, piše list „Handelsblat“. 03.03.2019, Sputnik Srbija\n08:02 03.03.2019 (Osveženo: 11:37 03.03.2019)\n© @Nord StreamIsporuka cevi za izgradnju "Severnog toka 2"\n© @Nord Stream\nPrekid tranzita gasa preko Ukrajine nakon puštanja u rad „Severnog toka 2“ može naneti štetu odnosima Rusije i evropskih država, piše list „Handelsblat“.\nNova pretnja: Evropa pravi čep za ruski gas, ali ključ drži Berlin\n26 Februar 2019, 22:23\nNemački list je sproveo anketu među nemačkim političarima povodom izjave ruskog ministra energetike Aleksandra Novaka da Moskva namerava da sačuva tranzit gasa preko Ukrajine, ali da Kijev mora da modernizuje svoj gasnotransportni sistem. Nemački list je odmah „posumnjao u mogućnost nastavka tranzita preko Ukrajine“.\nZamenik predsednika nemačke frakcije Hrišćansko-demokratske Unije Johan Vadeful smatra da Rusija rizikuje da izgubi poverenje Nemačke.\n„Ako izjava Novaka predstavlja konačnu odluku, Nemačka se može suočiti sa krizom poverenja, dok se u slučaju ’Severnog toka 2‘ može reći da se reči Rusije ne može verovati“, rekao je političar.\nPoslanica Evropskog parlamenta iz partije Zelenih Rebeka Harms je takođe reagovala na reči Novaka i predložila da se nastavi diskusija o nemačko-ruskom gasnom projektu, kao i o energetskim interesima Evrope. Ona je dodala da „Severni tok 2“ navodno nije u interesu Evrope, dok je stav ministra energetike Rusije nazvala predvidljivim.\nRanije je ruski ministar energetike Aleksandar Novak izjavio da je tranzit gasa preko Ukrajine u ovom trenutku 2 do 2,5 puta skuplji za Rusiju od drugih trasa.\nPostavljeno više od 800 kilometara gasovoda „Severni tok 2“\nPredsednik Rusije je više puta izjavljivao, uključujući i nakon sastanka sa nemačkom kancelarkom Angelom Merkel u maju, da puštanje u rad gasovoda „Severni tok 2“ ne podrazumeva prekid tranzita ruskog gasa preko Ukrajine u EU i da će se te isporuke nastaviti ukoliko budu ekonomski opravdane. „Gasprom“ je mnogo puta govorio o spremnosti da očuva tranzit gasa preko Ukrajine nakon 2019. godine, ukoliko Kijev dokaže ekonomsku opravdanost ugovora.\nProjekat „Severni tok 2“ podrazumeva izgradnju dva kraka gasovoda, čiji će ukupni kapacitet iznositi 55 milijardi kubnih metara gasa godišnje, od obale Rusije, preko Baltičkog mora, do Nemačke. Novi cevovod trebalo bi da bude izgrađen pored „Severnog toka“. On će proći kroz teritorijalne ili isključivo ekonomske zone država duž obale Baltičkog mora: Rusije, Finske, Švedske, Danske i Nemačke.\nUživo: Letonci preokrenuli19:52 UŽIVO Zaplenjena vojna pomoć koju je Zapad poslao Ukrajini; Kadirov: Sutra oslobađamo Lisičansk18:53 UŽIVO DNR i Kijev razmenili zarobljenike; Putin: U Kremenčugu nije bilo terorističkog napada /video/Juče, 22:57


subota, 10 februar 2018 19:54\nMedenica: Ako mi zavisimo od političara, onda ni građani ne treba da očekuju zaštitu\nPredsjednica Vrhovnog suda Vesna Medenica poručila je da će se sudstvo naći u veoma teškoj situaciji ako do 2. jula ne bude izabran novi Sudski savjet, za šta sada nema dvotrećinske većine u parlamentu, jer opozicija svoju podršku uslovljava ponavljanjem parlamentarnih izbora. Ona naglašava da ako sudje zavise od političkih dogovaranja onda ne treba ni građani da očekuju da će imati punu i kvalitenu sudsku zaštitu, jer ona će biti okrnjena.\nsubota, 10 februar 2018 18:12\nMilov problem je to što je popularniji od sopstvene partije?\nMilo Đukanović je popularniji od svoje partije, pa bi njegova kandidatura sasvim sigurno povećala šanse DPS-a za uspjeh na predsjedničkim izborima, možda čak i u prvom krugu, kazao je za Radio Slobodan Evropa Ivan Vuković, profesor na Fakultetu političkih nauka u Podgorici.\nsubota, 10 februar 2018 16:31\nDPS: Aleksa, ti si starmali koji nas zasmijava\nPošto je lider Demokrata Aleksa Bečić poručio da se neće kandidovati za predsjednika Crne Gore već da će dati blanko podršu zajedničkom opozicionom nestranačkom kandidatu, oglasila se DPS.\nsubota, 10 februar 2018 14:41\nDa li DPS ponavljanjem glasanja na nekim mjestima može da preuzme vlast u Beranama?\nsubota, 10 februar 2018 14:30\nDemokrate: Radujemo se zajedničkom kandidatu opozicije kako god se zvao\nIz Demokratske Crne Gore su ponovili stav da će podržati bilo kojeg kandidata za predsjedničke izbore opozicije bez ikakvog uslovljavanja, kao i da se raduju takvom kandidatu kako god se on zvao.\nsubota, 10 februar 2018 13:46\nKolja Ljuljđuraj ponovo predsjednik Odbora SNP Tuzi\nNa Izbornoj konferenciji Odbora SNP Tuzi, danas je ponovo za predsjednika ovog odbora izabran Kolja Ljuljđuraj, dosadašnji predsjednik.\nBrajović na Molitvenom doručku: Crna Gora će pomoći u integraciji državama Zapadnog Balkana\nCrna Gora je spremna da u duhu dobrosusjedskih odnosa i prijateljske saradnje, pomogne svim državama Zapadnog Balkana i prenese svoja iskustva iz procesa evropske i evroatlantske integracije, kazao je predsjednik Skupštine Crne Gore Ivan Brajović na skupu u sklopu 66. nacionalnog molitvenog doručka koji je bio posvećen zemljama Jugoistočne Evrope, u organizaciji kongresmena Roberta Aderholta.\nsubota, 10 februar 2018 12:19\nMilačić: Moramo da stanemo u odbranu Crne Gore\nMoramo da stanemo u odbranu Crne Gore. Stvaranje Prave Crne Gore jeste istinski branik Crne Gore, ali one istinske i prave, kazao je predsjednik osnivačkog odbora „Prave“ Marko Milačić na radnom sastanku formiranja inicijativnog odbora u Herceg Novom.\nStrana 704 od 856


Donacija Britanske škole dečijoj klinici Tiršova - Društvo - Dnevni list Danas\nPočetna » Društvo » Donacija Britanske škole dečijoj klinici Tiršova\nDonacija Britanske škole dečijoj klinici Tiršova\nBritanska internacionalna škola danas je uručila donaciju Univerzitetskoj dečjoj klinici Tiršova od 180.000 dinara.\nBritanska internacionalna škola je organizovala humanitarni bazar pod nazivom „Seventies disco“ 19. maja u svom prostoru, gde su se učenici, roditelji, donatori i prijatelji škole, kao i veliki broj posetilaca kojih je ove godino bilo više nego ikada, prikupili 180.000 dinara, saopštili su organizatori.\nDonaciju je zameniku direktora Univerzitetske dečje klinike Tiršova Siniši Dučiću uručila direktorka Britanske internacionalne škole Aleksandra Keserović.\nOna je izjavila da se čitava školska zajednica raduje što je bila u prilici da sredstva prikupljena na tradicionalnoj prolećnoj humanitarnoj manifestaciji nameni za pomoć najmlađim pacijentima Odeljenja za hematologiju i onkologiju ove klinike.\nDučić je, uz zahvalnost na donaciji, rekao da takve inicijative dobrih i plemenitih ljudi pomažu u ostvarenje vizije da svako dete u Srbiji dobije najbolje lečenje.


Dudaš počeo pripreme za Evropsko prvenstvo Beogradu – Sport\n20. октобра 2020. 1:46 AM\nDudaš se potpuno fokusirao na Evropsko prvenstvo\nKralj bronzanih medalja i najbolji srpski desetobojac, Mihail Dudaš počeo je pripreme za učešće na atletskom spektaklu (Dvoransko Evropsko prvenstvo 2017) koji će biti održan u Kombank areni u Beogradu (3 – 5. mart 2017). Dudaš, rođen u Novom Sadu 1. novembra 1989, takmiči se u višeboju, desetoboju na otvorenom i sedmoboju u dvorani. Drži nacionalne rekorde u obe discipline.\nDudaš je sa priprema u Beogradu, gde ćemo ga gledati u sedmoboju, počeo na domaćem terenu u Novom Sadu. Decembar 2016. provešće u Južnoj Africi, gde će, kao i svake godine do sada, odraditi važan deo priprema. Mihail je na Evropskom prvenstvu 2016. u Amsterdamu zauzeo treće mesto i osvojio bronzanu medalju sa 8.153 boda, dok njegov državni rekord iznosi 8.275 bodova.\nJasno je da će Dudaš na domaćem terenu, pred svojim navijačima, učiniti sve kako bi se domogao sjajnije medalje, a to podrazumeva srebro, a možda i ono najsjajnije odličje – zlatnu medalju. Momak ima sve, ambiciju, snagu, kako onu fizičku tako i mentalnu, samopouzdanje i ono najvažnije, pobednički mentalitet. U svojim planovima Evropsko dvoransko prvenstvo podvučeno je dvaput što jasno ukazuje kakav mu je značaj dao, sa kakvim elanom će krenuti na pripreme, s kakvom ozbiljnošću, energijom i voljom. I sav njegov ego biće okrenut ispunjenju želja, da se dobro spremi i – pobedi!\n– Ambicije za Evropsko dvoransko prvenstvo su velike. Pogotovo zato što je ovo prvo veliko takmičenje pred domaćom publikom. Sa takmičenjima ću početi već u januaru, kada ću pojedinačno ulaziti u formu za svaku od sedam disciplina sedmoboja – kaže Dudaš.\nMihail je na Olimpijskim igrama u Riju morao da odustane od takmičenja zbog povrede lakta u toku bacanja koplja, srećom povreda je sada bolje, a koplja u sedmoboju nema.\n– Tokom januara i februara dosta će nam koristiti i dvorana na Banjici kako ne bi morali da idemo na pripreme u inostranstvo već ćemo tamo raditi i usavršavati svaku disciplinu pojedinačno – rekao je Dudaš.\nOn nas je još od juniorskih dana navikao na sjajne rezultate koje je postizao na međunarodnoj sceni. Na Evropskom prvenstvu za mlađe seniore je osvojio dve bronzane medalje, a 2011. godine u Ostravi je postavio novi lični i oborio državni rekord star 21 godinu.\nNa Svetskom prvenstvu na otvorenom 2011. u Tegu zauzeo je 6. mesto u desetoboju i sa 8.256 bodova postavio novi lični i nacionalni rekord, a takođe je ispunio i A normu za Letnje olimpijske igre 2012. Učestvovao je na Evropskom prvenstvu u Helsinkiju 2012. godine u desetoboju. U ukupnom plasmanu je zauzeo 4. mesto sa 8154 bodova. Bronzanu medalju u sedmoboju je osvojio na Evropskom dvoranskom prvenstvu u Geteborgu 2013. godine postaviši novi nacionalni rekord.\nEvropsko dvoransko prvenstvo u atletici biće održano od 3. do 5. marta 2017. u “Kombank areni” u Beogradu, dok će se treninzi odvijati u novoj atletskoj dvorani na Banjici. Srbija će na EP „kraljice sportova“ ugostiti preko 1.000 atletičara iz svih zemalja Evrope i oko 10.000 navijača, koji će imati priliku da posete naš glavni grad.


Foto:Getty/Andreas Rentz / StaffMichael Campanella / Stringer\nSrbija je izabrala svog predstavnika za Evroviziju, grupu "Hurricane", koja bi u maju ove godine trebalo da otputuje u Holandiju. Međutim, poslednjih dana sve je neizvesnije da li će se ovo najveće muzičko takmičenje u Evropi zaista i održati.\nIako je ovogodišnji moto Evrovizije "Otvori se" (Open up), možda će se dogoditi upravo suprotno. Pojedini strani mediji čak navode da bi Evrovizija mogla da se održi u internet formatu, zbog zabrinutosti stručnjaka povodom obolevanja sve većeg broja ljudi u Evropi od koronavirusa.\n"U toku su procene kojima će se utvrditi da li su nužne dodatne mere predostrožnosti", navodi se u saopštenju portparola Roterdama Ingrid Adrianse.


V. Britanija: Odobreno DMT testiranje za lečenje depresije\nTanjug 11. decembra 2020. 11:26\nLONDON – U prvoj studiji ovakve vrste, zdravstveno regulatorno telo Velike Britanije je dalo zeleno svetlo da se klinički testira dimetiltriptamin (DMT), kako bi se odredilo da li je ovaj psihodelik efektivan u lečenju ljudi koji pate od depresije, preneo je Independent.\nDMT ima halucinogeni sastav zbog čega se ovaj psihodelik zove „duhovni molekul“, jer izaziva jake tripove i jedan je od glavnih sastojaka ajauaske, južnoameričkog napitka koju koriste šamani u svojim ritualima i može se naći u pojedinim biljkama, a ima ga i u čoveku.\nDroga izaziva halucinacije i promenu osećaja za vreme, prostor, zvuk i vreme, ali ovi efekti su znatno kraći u poređenju sa ostalim psihodelicima, kao što su LSD i magične pečurke, čije dejstvo ne prestaje ni nakon nekoliko sati, dodaje se u tekstu Independenta.\nTestove će voditi Centar za psihodelična istraživanja na Kraljevskom koledžu u Londonu, u saradnji sa neorofarmaceutskom kompanijom Smol Farma, koja je opisala dozvolu za testiranje „istinskom prekretnicom“ u lečenju depresije.\nIdeja je da se zdravim volonterima da DMT, ali će u drugoj grupi biti volonteri koji imaju depresiju, koji će paralelno ići i na psihoterapiju.\nKerol Rutledž, šef medicinskog tima i naučni službenik Smol Farme, rekao je da je odobrenje regulatornog tela „zaista prelomni momenat u trci da se efikasno i bezbedno ljudi leče od depresije, pošto sve više i više ljudi pati od ovog stanja zbog pandemije“.\nDMT trip uglavnom traje kratko, do 20 minuta, prema rečima izvršnog direktora Smol Farme Petera Randsa, ali ima i druge „jedinstvene namene koje se mogu koristiti u kliničke svrhe“.\nOsnovi sastojak DMT je sličan psilocibinu, koga ima u magičnim pečurkama i u LSD-ju.\nDMT je kontrolisna supstanca, zavedna kao A klasa droge i za korisćenje ili prodavanje se u Velikoj Britaniji može maksimalno dobiti sedam godina zatvora.\nTo znači da će i ministarstvo unutrašnjih poslova Velike Britanije mora da da dozvolu za testiranje, nakon što je zdravstveno regulatorno telo već dalo zeleno svetlo.\nNeurofarmaceutska kuća se nada da će testovi promeniti mišljenje javnosti „o supstanci koja je stigmatizovana“, jer bi javnost mogla da vidi da je supstanca korisna i za medicinu.\n„Odgovornim istraživanjem zasnovanim na dokazima u psihodeličnoj medicini, nadamo se da ćemo promeniti mišljenje o stigmatizovanim supstancama, da se na njih gleda na način da su korisne u medicinske svrhe i koje se mogu integrisati u trenutni zdravstveni sistem. Cilj je da supstanca bude dostupna svima koji pate od depresije“, rekao je Rands.\nIstraživački tim se nada da će početi sa testiranjem u januaru 2021. godine.\nIdeja je potekla nakon istraživanja koje se pokazalo pozitivnim na mentalno stanje volontera koji su koristili psilocibin, pošto je u januaru studijom utvrđeno da jedna doza psilocibina „može da donese značajno poboljšanje u smanjenju stresa i anksioznosti kod pacijenata obolelih od kancera, čak i pet godina nakon izlečenja od primarne bolesti“, dodaje Independent.\n„Ucecsnici, između 71 i 100 odsto, su opisali da je došlo do pozitivnih životnih promena uz pomoć terapije psilocibinom, a promenili su se i duhovno“, rekli su istraživači.


Najelegantniji zvučnik na svetu dolazi sa Vizio potpisom - Lux Life luksuzni portal\nNajelegantniji zvučnik na svetu dolazi sa Vizio potpisom\nSoundbar zvučnici su nezaobilazni deo kada se govori o kreiranju savršenog audio iskustva, koji pride ima i vrhunski estetski šarm…\nVizio, poznato ime u ovoj industriji, već nam je u prošlosti ponudilo vrhunske novitete, što ponavlja i ove godine, tokom CES 2020 izložne. Kompanija je upravo predstavila Elevate soundbar, koji privlači mnogo pažnje, zahvaljujući svojim automatski rotirajućim prednjim zvučnicima.\nKompatibilan sa Dolby Atmos i DTS:X A 5.1.4 sistemom, Elevate levi i desni zvučnik se automatski rotiraju prema gore, kada detektuju pogodni sadržaj, dok su tokom standardnih emitovanja usmereni prema napred.\nNapravljen od anodizovanog aluminijuma, sa dužinom od 120 centimetara, P-Series Elevate soundbar može raditi samostalno ili može biti neprimetno “usidren” unutar novog Vizio OLED televizora. Pored toga, zvučnik dolazi sa 18 drajvera, bežičnim subwooferom i podrškom za Bluetooth 5.0 i HDMI ulazima. Takođe, on ima poboljšan meni za navigaciju i daljinski sa pozadinskim osvetljenjem.\nDrugi soundbarovi predstavljeni pored ovog modela uključuju M-Series 5.1 i M-Series 5.1.2, koji predstavljaju audio uređaje srednjeg opsega, kompletirane Dolby Atmos i DTS:X kinematskim iskustvima. Oba modela imaju odvojene tvitere, srednje drajvere za bas i bežični subwoofer.\nZa sada, još uvek nije bilo reči o ceni ovih noviteta.


DS predlaže mere štednje SNS-u – Info Centar Juga\nSaopštenje za javnost Gradskog dobora Demokratske stranke Leskovac.\nLeskovac – Na sednici gradske Skupštine, održanoj 27. I 28. juna ove godine, SNS je učinio sve da zabašuri podatke o katastrofalnom stanju u leskovačkim javnim preduzećima, saopšteno je danas iz GO DS-a u Leskovcu.\nNa toj sednici smo, zahvaljujući i odbornicima DS-a, saznali da direktorka „Vodovoda“ nije prijavila izveštaj Državne revizorske institucije od novembra prošle godine, da se „Dom“ nalazi pred raspadom, da Stambena agencija čak ni ne zna kojim nekretninama raspolaže, a da Apotekarska ustanova „Leskovac“ grca u dugovima iz kojih ne može da se izvuče.\nDakle, produžavanje sednice do ranog jutra imalo je jedini cilj da od javnosti sakrije tačne podatke o gubicima onih koji bi morali da pune gradski budžet. Izveštaji o radu javnih preduzeća su više nego poražavajući, pa je jedini način da se ne sazna istina bio da se sednica oduži duboko u noć. Samo na taj način bilo je moguće da se sakrije da, uprkos gubicima, članovi nadzornih i upravnih odbora primaju nadoknade u preduzećima koja se raspadaju, samo tako bilo je moguće sakriti rupu od budžetu od pola milijarde dinara, samo tako bilo je moguće jednu nesposobnu i bahatu vlast abolirati za sve neuspehe u prethodnoj godini!\nNavodno obrazloženje glasilo je da SNS-ovci navodno žele da uštede na troškovima još jednog dana zasedanja Skupštine. Verujemo da je to minimalna ušteda a pošto se apsolutno slažemo sa idejom ozbiljne uštede, DS predlaže sledeće:\n1. Da ODMAH budu ukinute sve nadoknade za članove upravnih i nadzornih odbora!\n2. Da ODMAH budu ukinute sve nadoknade članovima Gradskog veća!\n3. DA svaki putni nalog za službena putovanja gradonačelnika i njegovog kabineta bude odobren samo od Skupštine!\n4. Da Uprava za finansije podnosi izveštaj Skupštini najmanje jednom mesečno!\n5. Da Grad Leskovac raskine ugovore o radu sa svim licima koja su zaposlena u vreme važenja Zakona o zabrani zapošljavanja i da za ta radna mesta raspiše konkurse, na kojima će jednake mogućnosti za dobijanje posla imati svi građani Leskovca, bez obzira na stranačku pripadnost!\nUkoliko predlozi DS-a budu prihvaćeni, poverovaćemo u namere da se štedi. U suprotnom, i ova gradska vlast biće još jedna koja misli samo o sebi, a najmanje o građanima Leskovca! Ukoliko lokalna vlast odbije predloge DS-a, svima će postati jasno da je cilj nove vlasti samo opstanak po svaku cenu, makar ta cena bila budućnost svih građana Leskovca, navodi se na kraju saopštenja GO DS-a iz Leskovca.


Vesti: Putinov saradnik u Beogradu - šta možemo da očekujemo /video/\nZamenik predsednika Vlade Rusije Jurij Borisov u Beogradu poručio da Srbija ni ove zime ne treba da brine, gasa će biti. Možemo li I dalje očekivati najpovoljnije cene?\nŠta za nas znači tačka tri slovenačke deklaracije u kojoj stoji da se od zemalja Zapadnog Balkana očekuje da Evropska unija bude prepoznata kao glavni investitor i donator i da se to prenosi u debatama i komunikaciji.\nAko Džefri Hovenir postane novi američki ambasador u Prištini, on će nemilosrdno sprovoditi postojeću agendu SAD vezanu za Kosovo i Metohiju, što se moglo videti i iz njegovog obraćanja Senatu, ocenjuju analitičari\nMeđunarodni Dan prokupca 14. oktobra Srbija će obeležiti Nedeljom prokupca u restoranima i vinotekama širom Srbije. Prvi put ove godine i biciklistička trka kroz župske vinograde.


Veče remija u LŠ, Siti u osmini finala, Barsa lako u Glazgovu – ASinfo Portal\nVeče remija u LŠ, Siti u osmini finala, Barsa lako u Glazgovu\nČetiri od šest mečeva večernjeg programa Lige šampiona u grupama A, B, C i D završeno je bez pobednika. U derbiju u Londonu Arsenal i PSŽ su igrali 2:2 i odluka o tome koji tim će u 1/8 finala sa prve pozicije pašće u poslednjem kolu.\nArsenal je na “Emiratima” gubio od PSŽ, potom je vodio sa 2:1, ali je Ivobi autogolom “poklonio” bod prveku Francuske. Interesantno, i “tobdžije” su jedan pogotak postigle zahvaljujući veznom igraču “svetaca” Veratiju.\nU poslednjem kolu Arsenal gostuje Bazelu, dok PSŽ dočekuje Ludogorec. Švajcarci i Bugari imaju po dva boda i svakako će imati motiv da se bore za ostanak u utešnoj Ligi Evrope.\nMančester Siti je remijem u Menhengladbahu overio mesto među 16 najboljih timova Starog kontinenta, jer ima tri boda više i bolji međusobni skor od Nemaca, dok je najneizvesnije u grupi B, gde Napoli, Benfika i Bešiktaš konkurišu za prolaz dalje.\nPobede su upisali španski predstavnici Barselona i Atletiko Madrid, koji su još ranije obezbedili prolaz, i to identičnim rezltatom 2:0\nUtakmica u Menhengladbahu završena je po remi oba tima, uz po jedno isključenje na obe strane. Borusija je povela lepim golom Rafaela, a bod “građanima” obezbedio je Silva u sudijskoj nadoknadi prvog poluvremena.\nU finišu meča i Nemci i Englezi su taktizirali, čuvali su bod, kojim Siti ide u osminu finala Lige šampiona, a Menhengladbah u Ligu Evrope.\nLionel Mesi je sa dva gola srušio Seltik u Glazgovu i overio prvo mesto Katalonaca pred žreb za nokaut fazu LŠ.\nIznenađenje večeri je remi Napolija i kijevskog Dinama u Napulju, a Ukrajinci su učinili uslugu Bešiktašu i Benfiki, koji su ranije danas odigrali neverovatan meč u Istanbulu.\nArsenal – PSŽ 2:2\n(Žiru 45+1. penal, Vetari 60. autogol. – Kavani 18, Ivobi 77. autogol)\nLudogorec – Bazel 0:0\nBešiktaš – Benfika 3:3\nNapoli – Dinamo Kijev 0:0\nBorusija M. – Mančester siti 1:1\n(Rafael 23. – Silva 45+1), sk: Štindl (Borusija M) 51, Fernandinjo (Mančester S) 63.\n(Mesi 24, 55. penal)\nAtletiko M. – PSV 2:0\n(Gameiro 55, Grzman 66)\nRostov – Bajern 3:2\nPoraz košarkašica Srbije na oproštaju Milice Dabović\n“Stotka” u Zvezdinom košu!


Home »Projekti »„Mladi Beograda na putu održivog razvoja“ – 2011.\nProjekat je nastao sa ciljem da doprinese razvijanju svesti i ponašanja mladih u duhu održivog razvoja.\nProjektne aktivnosti su usmerene i ka jačanju svesti o značaju aktivnog uključivanja mladih u procese donošenja odluka vezanih za rešavanje problema zaštite životne sredine i održivog razvoja na teritoriji grada Beograda.\nCiljevi projekta su bili i podizanje svesti pripadnika omladinskih organizacija o značaju održivog razvoja i zaštite životne sredine kao važnog društvenog pitanja; upoznavanje mladih sa mogućnostima i podsticanje participacije u odlučivanju o pitanjima održivog razvoja i zaštite životne sredine; osnaživanje omladinskih organizacija u formiranju timova za održivi razvoj i zaštitu životne sredine.\nU okviru realizacije projekta, obučili smo mlade polaznike u veštinama organizovanja akcija usmerenih na rešavanje problema životne sredine, promociju održivog razvoja i aktivnog učešća mladih u odlučivanju o ovim važnim pitanjima.\nUpriličili smo i javnu promociju idejnih rešenja za akcije koje su u toku projekta osmislili mladi polaznici.\nProjekat je podržala Uprava grada Beograda, Kancelarija za mlade.\nNacionalni konvent o EU radna grupa 7 Održivi razvoj ekologija korupcija Stručni članci Dobra uprava dobra uprava Vesti ljudska prava NKEU održivi razvoj agroekonomija građani poglavlja


Šefovi država i vlada EU: Evropa mora da preuzme veću odgovornost za sopstvenu bezbednost\nVi ste ovde:Početna»Vesti iz Brisela»Šefovi država i vlada EU: Evropa mora da preuzme veću odgovornost za sopstvenu bezbednost\nBy Jovan objavljeno\t 29/06/2018 Vesti iz Brisela\nŠefovi država i vlada EU su na sastanku Evropskog saveta 28. juna doneli niz odluka koje će EU omogućiti da dodatno osnaži svoju ulogu kredibilnog i pouzdanog garantora bezbednosti.\nEvropski savet je istakao korake koji su preduzeti u cilju jačanja evropske bezbednosti i strateške autonomije EU, uz istovremeno intenziviranje aktivnosti u okviru transatlantske NATO alijanse.\nPažnja je sada usmerena na ispunjavanje ranije preuzetih obaveza u oblasti bezbednosti i odbrane. Ovo se odnosi na obaveze pojedinih država članica u okviru Stalne strukturirane saradnje (PESCO) koja učesnicama nudi obavezujući okvir za ostvarivanje bliže i efikasnije saradnje, koja će se odvijati u skladu sa Koordiniranim godišnjim pregledom odbrane (CARD) i revidiranim Planom za razvoj sposobnosti koji obezbeđuju široke okvire za efikasno planiranje i ulaganja u oblasti odbrane.\nLideri su istakli i da je neophodno nastaviti važan projekat unapređenja vojne mobilnosti u Evropi kako bi se trupe i oprema mogle kretati bez problema te kako bi se osigurale brze i efikasne odbrambene operacije. To se radi u cilju povećanja sposobnosti Evrope za operativnu saradnju u oblasti odbrane ili brzog raspoređivanja misija i operacija koje se sprovode u okviru Zajedničke bezbednosne i odrambene politike. Države članice su između ostalog ohrabrene da do 2024. pojednostave i standardizuju relevantna pravila i procedure koje se tiču mobilnosti. Sve pomenute mere će bez sumnje biti sprovedene uz puno poštovanje suvereniteta država članica te će jednom godišnje biti revidirane putem izveštaja od kojih će prvi biti objavljen u proleće 2019.\nEvropski savet je doneo zaključke i o nizu drugih pitanja poput sprovođenja Programa za razvoj evropske odbrambene industrije, daljeg napretka u pogledu Evropskog odbrambenog fonda, nastojanjima da se osnaži civilni aspekt ZBOP-a te o zajedničkom saopštenju o otpornosti Evrope na hibridne i hemijske, biološke, radiološke i nuklearne pretnje. Savet je ovom prilkom pozvao i na dalje produbljivanje saradnje između EU i NATO-a između ostalog usvajanjem nove zajedničke deklaracije.\nKonačno, Savet poziva da do decembra 2018. bude usvojen akcioni plan sa konkretnim predlozima za pružanje koordiniranog odgovora EU na problem širenja dezinformacija, uključujući davanje odgovarajućih mandata i dovoljno resursa relevantim timovima za strateške komunikacije Evropske spoljnopolitičke službe.\nEU kao globalni akter i garantor bezbednosti\nOsim što se broj globalnih izazova povećao u proteklim godinama, oni su postali i složeniji, multidimenzionalni i sposobni da dalje evoluiraju. Da bi se delotvorno izborila sa njima, Evropska unija mora da poveća obim spoljnog delovanja upotrebom efikasnih i fleksibilnih instrumenata. Mere za sprečavanje sukoba, izgradnju mira i jačanje međunarodne bezbednosti su u tom smislu presudne. Viši nivo ambicija EU i njenih država članica za ostvarivanje saradnje u oblasti odbrane ne označava početak militarizacije niti predstavlja trku u naoružanju s trećim zemljama, već jasan odgovor na potrebe evropskih građana i naših partnera u svetu za bezbednošću i stabilnošću. U tom smislu, odbrana je samo jedan od elemenata jedinstvene kombinacije instrumenata koje EU ima na raspolaganju kako bi se sa savremenim bezbednosnim izazovima izborila na efikasniji način.\nBroj zahteva za azil spušten na nivo pre krize\nEvropska komisija pozdravila sporazum o strožim pravilima za suzbijanje finansiranja terorizma\nUnija tržišta kapitala: revizija evropskog sistema finansijskog nadzora


STUBOVI BUDUĆE MEDIJSKE STRATEGIJE MORAJU DA BUDU NOVINARI, GRAĐANI I REGULACIJA\nBiro za društvena istraživanja (BIRODI) se aktivno uključio u proces izrade Medijske stategije. Izradili smo set preporuka koje smo uputili OSCE, Radnoj grupi i medijskim udruženjima. Predložene mere su plod pre svega naših istraživanja medija i javnosti u Srbiji tokom prethodnih šest godina u okviru koji smo došli smo do niza zaključaka:\n– Regulatorni mehanizam (REM) ne funkcioniše na način da je autonoman, ima integritet i bude efikasan u radu, već je pasivan, uz tendenciju da izbegava obavljanje svojih nadležnosti (recimo, monitoring izveštavanja medija u izbornom procesu);\n– Profesionalna samoregulacija funkcioniše kroz Savet za štampu, ali je njegov domet ograničenog karatera, jer njegovu nadležnost ne priznaju svi štampani mediiji;\n– Strukovna udruženja nemaju dovoljan uticaj ni na profesiju ni na vlast;\n– Rast trenda deprofesionalizacije novinarske profesije usled: izraženog prekarijata; atomizacije profesije (profesionalna socijalizacija i razvoj integriteta profesije zavisi od pojedinačnih novinara i redakcija u medijima); pretvaranja katedri za žurnalistiku u katedre za komunikologiju, što za posledicu ima da novinarstvo kao profesija ustupa mesto PR profesiji; nepostojanja efektivnih mehanizama na nivou medijskih redakcija koji štiti prava novinara, a pre svega redakcijske evaluacije; disfunkcionalnosti medija koja se ogleda u činjenici da su u značajnoj meri postali sredstva promocije, propagande i odmazde, a ne sredstvo istraživanja, analiziranja, propitivanja i pozivanja na odgovornost; projektnog sufinansiranja javnog interesa u medijima kao neefektivnog mehanizma, koji karakteriše diskreciono odlučivanje lokalne samouprave i Konkursne komisije; neregulisanih sukoba interesa na nivou Komisije; izostanka kažnjivosti onih koji prekrše ugovorne obaveze; budžetskog podržavanja medijskih sadržaja koji su promotivnog i propagandnog sadržaja; neuključivanja građana u proces formulisanja javnog interesa u medijima na lokalnom nivou.\nGeneralno posmatrano- građani nisu zadovoljni u kojoj meri im mediji omogućavaju da zadovolje medijske potrebe. Stariji građani sa nižim obrazovanjem ne vide problem u tome iako su nezadovoljni, dok se mladi (do 29 godina) i obrazovaniji (samo)infromišu preko socijalnih mreža.\nBIRODI je pri izradi predloga mera pošao od koncepta medijskih potreba, odnosno šta je to na nivou komponeti medijskog sistema potrebno promeniti da bi se medijske potrebe zadovoljile na način da rezultat toga bude jačanje i/ili unapređivanje deliberativne/demokratske javnosti. Na ovaj način u fokus se stavlja društvo, odnosno građane radi kojih i postoje mediji kao posredujući element javnosti.\nMedijsku strategiju vidimo kao instrument koji treba da stvori normativne, institucionalne, procesne, finansijske, tehničko-tehnološke pretpostavke za zadovoljavanje medijski potreba na način koji garantuje postojanje deliberativne/demokratske javnosti.\nSledeći sve ove činjenice i ocene, proces izrade Medijske strategije mora da uključi sve aktere koji su deo javnosti, odnosno imaju interes u oblasti medija. To nisu samo država i predstavnici vlasnika medija i novinarske profesije. Participativnost i deliberativnost procesa garantuje ne samo njegov kvalitet, integritet i transparetnost, već i da će tako nastala Medijska strategija biti psihološko vlasništvo zainteresovanog dela društva, što je pretpostavka za stvaranje javnosti kako u oblasti medija, tako i generalno.\nPrema našem viđenju, Medijska strategija za cilj treba da ima „unapređivanje održivosti medijskog sistema u funkciji zadovoljavanja medijskih potreba, tojest jačanje deliberativne/demokratske javnosti u Srbiji“. Mediji opstaju u društvu deliberativne demokratije, gde postoji javnost koja ima medijske potrebe. Naše dvodecenijsko iskustvo govori da je javnost u Srbiji sve suženija, odnosno da su medijske potrebe sve manje razvijene, a da se mediji od sredstava analize i informisanja pretvaraju u sredstva promocije, propagande i odmazde.\nKako bi unapredili medijski ambijent, potrebno je pre svega raditi na integritetu medija i novinarske profesije. Upravo to je najveći deo onoga što je BIRODI predložio. Jačanje integriteta medija kroz izradu planova integriteta i unutarredakcijskih mehanizama evalucije, kao i uspostaljenje Tela za integritet na nivou novinarske profesije koje bi bilo sačinjeno od predstavnika svih strukovih udruženja i stručnjaka za interitet su prvi korak ka reprofesionalizaciji novinarske profesije.\nPored integriteta, drugi stub promene je uključivanje građana, konzumenata i finansijera medijskih sadržaja u proces selekcije i evalucije sufinansiranih medijskih sadržaja od javnog interesa. Prostor da se ovo desi su lokalni konkursi za sufinasiranje javnog interesa. Generalno posmatrano, postoji potreba za uspostavljem odnosa poverenja i obostranog prepoznavanja interesa za međusobnu podršku građana i medija. Ta saradnja i razumevanje je osnov za izgradnu javnosti i demokratskog društva. Održivost medija počiva na spremnosti da se zadovolje medijske potrebe građana, koji će to nagraditi konzumiranjem i finansiranjem. Istraživanja BIRODI-ja pokazuju da postoji potencijal i zato smo predložili mere koji bi taj potencijal pretvorili u kvalitetnu promenu.\nNa tragu prethodnih je i treća grupa mera koju smo predložili, a koja se odnosi na regulaciju i javne servise. Nesporna je činjenica da postupanje medija u velikoj meri zavisi od postupanja regulatornih tela. Takođe, nesporna je činjenica da sadašnji REM ne ostvaruje svoju primarnu ulogu, očivanje medijskog diverziteta i zaštitu demokratskog pluraliteta u medijima. Aktuelna zakonska rešenja garantuju politički uticaj koji sprečava REM da ostvaruje svoju funkciju, a poslednje dve godine i nadležosti u delu monitoringa izveštavanja emitera u izbornom procesu. Merama koje smo predložili želimo da proces izbora članova Saveta REM-a bude zasnovan na jasnim kriterijumima i da bude inkluzivan i participativan, odnosno da uključi sve relevatne društvene aktere u proces izbora.\nSlične probleme imaju i javni servisi (RTS i RTV). Zato smo predložili iste mere, uz jedan dodatak- uvođenje efektivnog mehanizma polaganja računa javnih servisa građanima, koji su njihovi finansijeri. Zato smo kao meru predložili da se prava gledalaca javnih servisa tretiraju kao prava potrošača, odnosno uspostavi ugovorni odnos koji bi precizno regulisao prava i obave obe strane.


Dan pčelara u Svrljigu i 40 godina Udruženja - Svrljiske novine\n5000 REGISTROVANIH KOŠNICA\nDan pčelara u Svrljigu i 40 godina Udruženja\nUdruženje pčelara Opštine Svrljig u subotu, 14. septembra, na hrišćanski praznik Sv. Simeon obeležilo svoju slavu i 40 godina od postojanja.\nSvrljiško Udruženje pčelara posluje u sastavu Saveza pčelarskih udruženja Srbije i broji oko 70 članova sa kapacitetom od 5000 košnica. Na proslavi dana svrljiških pčelara, pored mnogobrojnih zvanica i samih pčelara prisustvovali su i predsednik Opštine Svrljig, Milija Miletić, predsednica SO Svrlig, Jelena Trifunović, predsednica Udruženja Mirjana Milićević, predsednika Skupštine Udruženja Dragan Bogdanović i pčelari iz obližnjih opština i gradova.\nVeoma je bitno da u narednom periodu Opština Svrljig ima veći broj pčelara i košnica. Kao što znamo veliki broj naših sugrađana ima životnu egzistenciju upravo od pčelarstva tako da ćemo mi kao Lokalna samouprava iz Fonda za razvoj poljoprivrede pokušati da pomognemo u skladu sa mogućnostima zakonske regulative svim pčelarima Svrljiga, – kazao je predsednik Opštine Milija Miletić.\nZoran Radosavljević – Čače, na čijem je imanju i priređen skup, poseduje 1350 košnica i pored porodice, nekoliko radnika aktivno radi na pčelinjacima.\nDrugi zadatak posle očuvanja porodice nam je pčelarstvo i uzgajanje životinja, – istakao je pčelar Zoran Radosavljević – Čače iz Svrljiga.\nNa prvom okupljanju prisustvovao je i veteran svrljiških pčelara, Miodrag Antonijević (85), najstariji pčelar koji aktivno radi na svojim pčelinjacima i ima blizu 200 košnica.\nI dan danas, sa štapom u ruci, obavlja sve pčelarske poslove i glava je svoje porodice.\nOvo je naš porodični posao i držaćemo ga se još dugo godina, – kaže Miodrag Antonijević.\nPčelarstvo ima određenu perspektivu a u Svrljigu relativno mladi ljudi započinju ovaj posao, kao porodični biznis. Inače, Srbija u Evropi ima jedan od najkvalitetnijih meda, pogotovu od bagrema i livadskog.\nPredstavnici Udruženja poželeli su svojim kolegama dobre medne godine i još bolju međusobnu saradnju.\nPčelari, Udruženje pčelara\nPrevPrethodnaGradski park nesiguran za vašu decu?\nSledećaIvan Ivanović o „Svrljiškom manijaku“Next\nPredsednik Ujedinjene seljačke stranke i narodni poslanik Milija Miletić je čestitao Svetski dan pčelara i uputio pitanja Ministarstvu poljoprivrede, šumarstva i vodoprivrede koja se odnose\nDanas je u selu Plužina na imanju Bogiše Matejića obeležena slava pčelara Sveti Simeon Stolpnik. Šesta po redu slava Udruženja pčelara Svrljiga obeleža je ovog\nPredsednica Vlade Srbije Ana Brnabić istakla je u razgovoru sa predsednikom Saveza pčelarskih organizacija Srbije (SPOS) Rodoljubom Živadinovićem da će država nastaviti da podržava pčelare,\nMinule nedelje u sali Skupštine opštine Svrljig održan je sastanak predstavnika Lokalne samouprave, Udruženja svrljiških pčelara i nemačke firme “Alveks“ iz Bremena koja vrši otkup\n16/09/2013 at 00:00\nOdlicno za svrljisko pcelarenje i pcelare. Bice jos bolje kada bih se omasovilo udruzenje i povecao kapacitet kosnica na 10000


Grad je i ranije ukazivao na problem oborinske odvodnje stambenih zgrada u produžetku Cesarčeve ulice\nZbog naglog porasta temperature, brzog topljenja snijega te velikih količina kiše koje su nakon toga zabilježene na području Slavonskog Broda, jučer se u pojedinim dijelovima grada pojavio problem nakupljanja oborinskih voda. Jedna od lokacija na kojima je zabilježena najveća količina nakupljene vode je produžetak Ulice Augusta Cesarca, a problem kojem su izloženi stanari ove ulice posljedica je neodgovarajućih rješenja prilikom izgradnje samih zgrada.\nNaime, do problema na ovoj lokaciji dolazi zbog činjenice da zgrade nemaju riješeno pitanje odvodnje oborinskih voda na zemljištu na kojem se nalaze. Grad Slavonski Brod nije nadležan za pitanje izgradnje oborinske odvodnje na ovom zemljištu nego je za isto isključivo odgovoran vlasnik odnosno investitor stambenog objekta.\nOvim putem ističemo žaljenje zbog situacije kojoj su ovih dana bili izloženi stanari stambenih zgrada u produžetku Cesarčeve ulice, no iz svega navedenog jasno je kako je nastali problem posljedica neodgovarajućih rješenja prilikom same izgradnje kako sporne tako i susjednih zgrada na ovoj lokaciji. Unatoč tome, nadležni gradski odjel Grada Slavonskog Broda stoji na raspolaganju upraviteljima zgrada sa svim potrebnim informacijama i savjetima kako bi se ovaj problem riješio što prije na zadovoljstvo svih stanara.


Foto: Opština VB\nU organizaciji Saveza paraplegičara i kvadriplegičara Srbije i uz podršku Ministarstva za rad, zapošljavanje, boračka i socijalna pitanja, kao i vrnjačke lokalne samouprave, ovogodišnje igre okupile su ekipe iz Beograda, Čačka, Kragujevca, Leskovca, Niša, Novog Pazara, Paraćina, Smedereva, Šapca, Užica, Zrenjanina, Novog Sada, Sombora i Rume, kao i zemalja regiona.\n- Cilj manifestacije je da osobe sa povredom kičmene moždine krenu ili nastave da se bave sportom i postižu vrhunske rezultate kao nastavak svoje rehabilitacije i socijalizacije. Manifestacija je ujedno i promocija ličnih i ekipnih potencijala – rekao je na otvaranju Sreten Selaković, državni sekretar u Ministarstvu za rad, zapošljavanje, boračka i socijalna pitanja.\nTakmičari će se u muškoj i ženskoj konkurenciji nadmetati u atletskim disciplinama – bacanju koplja, bacanju čunjeva, bacanju diska i kugle, stonom tenisu, pikadu i šahu, a predviđeni su i revijalni turniri u boćanju i košarci u kolicima. Kako to i dolikuje velikim sportskim takmičenjima, najboljima u svim disciplinama biće dodeljene medalje, ali se odmah može konstatovati da su i ovog puta, bez dileme, pobednici sportski duh i snažna volja svih učesnika.\nSport ostali sportovi republičke sportske igre Republičke sportske igre paraplegičara i kvadriplegičara


Ministarstvo odbrane Kosova demantuje prištinske medije: Radi se o četiri, a ne četrdeset dronova - Radio Kosovska Mitrovica\n26. January 2022, 10:06\n“Bili smo iznenađeni informacijama koje su plasirane u pojedinim našim medijima, o nabavci 40 dronova. Radi se o projektu nabavke četiri drona koju je predložio ministar Mehaj, a odobrila je vlada pre sedam meseci”, rekao je načelnik za strateške komunikacije u ministarstvu Sefer Isufi.\nNaveo je je da je ovo samo jedan od mnogih projekata koji su ugovoreni sa Sjedinjenim Državama, prenosi TV “Klan Kosova”.\nBespilotni sistem “Puma” je sistem dronova koji se koristi za izviđanje, a funkcioniše u dnevnim i noćnim uslovima.\nIzvor: Klan Kosova, RTS


Saobraćaj se u Republici Srpskoj i Federaciji BiH odvija nesmetano, a na dionicama u usjecima i pored kamenih kosina mogući su odroni kamenja i zemlje na kolovoz, saopšteno je iz Auto-moto saveza Srpske.\nNa dijelu magistralnog puta Brčko-Bijeljina, u rejonima naseljenog mjesta Donja Čađavica i Gredica, saobraćaj će biti povremeno prekidan zbog sanacije kolovoza.\nZbog deminiranja terena na radilištu “Klakari Donji osam, 13 i 14”, u opštini Brod, na snazi su privremene obustave saobraćaja na dionici magistralnog puta Brod-Odžak od osam do 15 časova, u intervalima 30 minuta obustave i 10 minuta propuštanja.\nU toku je izgradnja male hidroelektrane “Krupac” na rijeci Željeznici, zbog čega se saobraćaj odvija naizmjenično jednom trakom na dionici magistralnog puta Krupac-Bogatići, na području opština Istočna Ilidža i Trnovo.\nIzmijenjen je režim saobraćaja na dionici magistralnog puta Johovac-Rudanka zbog izgradnje auto-puta Koridor “Pet ce”, kroz Republiku Srpsku, od petlje Johovac do petlje Rudanka.\nNa dionici regionalnog puta Istočno Sarajevo-Trebević-Pale u toku je rekonstrukcija puta i proširenje mosta, zbog čega je izmijenjen režim u odvijanju saobraćaja.\nZbog klizišta, jednom trakom naizmjenično saobraćaj se odvija na regionalnim putevima Karanovac-Kneževo, u mjestu LJubačevo, Ukrina-Gornja Vijaka, kao i Lopare (Mačkovac)-Čelić.\nNa magistralnom putu Zenica-Nemila, zbog sanacije u tunelu “Vranduk dva” tokom dana se saobraća naizmjenično, jednom trakom, a zbog povremeno pojačanog prometa vozila formiraju se duže kolone u oba smjera.


RTCG - Radio Televizija Crne Gore - Nacionalni javni servis :: Region :: Vučićeva posjeta Kosovu je diplomatska pobjeda Srbije\nVULIN OCIJENIO 08. 09. 2018. 09:00 >> 08:48 10\nVučićeva posjeta Kosovu je diplomatska pobjeda Srbije\nMinistar odbrane Aleksandar Vulin ocijenio je danas da je posjeta predsjednika Srbije Aleksandra Vučića Kosovu "velika diplomatska pobjeda" Srbije.\nGostujući na Radio-televiziji Srbije (RTS), Vulin je ocijenio da je Vučićeva posjeta srpskim sredinama na Kosovu pokazatelj da je Srbija postala ravnopravan faktor u međunarodnim odnosima.\n"Ta posjeta je međunarodna pobjeda Aleksandra Vučića, ona pokazuje da su se stvari u međunarodnoj zajednici promijenile za Srbiju zahvaljujući radu Aleksandra Vučića od 2012. godine", kazao je Vulin.\nUpitan za bezbjednosne izazove posjete srpskog predsjednika Kosovu, Vulin je kazao da je situacija "veoma složena" ali da nadležne službe Srbije "budno" prate sva dešavanja na terenu kao i da će učiniti sve da ne dodje do bilo kakvog ugrožavanja Vučićeve bezbjednosti.\n"Uvjek postoje ekstremisti kojima nije u interesu da se postigne kompromisno rješenje ali i u Prištini i u međunarodnoj zajednici moraju da shvate da je odnos prema bezbjednosti Aleksandra Vučića odnos prema Srbiji", rekao je Vulin.\n30. 01. 2019. 19\n28. 01. 2019. 22


► Pendarovski pozvao na efektivno, brzo i temeljno završavanje istrage za reket\n"Iz onoga što je do sada javno poznato, na žalost, izvesno je da su u taj slučaj umešani ljudi različitih profila. U nedavno objavljenim snimcima se čuju glasovi biznismena, čak i tužiteljke, a spominju se i imena istaknutih ličnosti", rekao je Pendarovski na konferenciji za novinare.\nU snimcima koji su prethodnih nekoliko dana objavljeni na internet stranici italijanskog dnevnika Verita, Bojan Jovanovski (Boki 13) prvooptuženi u slučaju iznude novca od makedonskog biznismena Jordana Kamčeva, nazvanom "Reket", u razgovor uključuje specijalnu tužiteljku Katicu Janevu. On spominje i da je razgovarao sa premijerom Severne Makedonije Zoranom Zaevom, a sa tim slučajem su u medijima povezuju i neki politički funkcioneri.\nPendarovski je rekao da ga je specijalna tužiteljka za prisluškivane razgovore Katica Janeva razočarala. "Bez toga da se ovo shvati kao politički pritisak na istražne organe, s obzirom na ono što je do sada poznato u javnosti razočaran sam", rekao je on.\nPrema rečima Pendarovskog, odgovornost i kazna moraju da postoje za sve čija se krivica dokaže, bez obzira da li se radi o tužiocima, članovima političkih partija, biznismenima, političarima.\n"Niko ne sme da bude iznad zakona u ovoj zemlji. Ničija partijska ili politička pripadnost ne sme da bude jača od pravde. Oni koji to ne znaju ili ne poštuju treba da ustupe svoje mesto onima koji to znaju i poštuju", rekao je on.\nPendarovski je naveo da, osim krivično-pravne odgornosti, insistira i na političkoj odgovornosti ukoliko postoji bila kakva povezanost sa slučajem u smislu pružanja zaštite osobama pod istragom, bez obzora da li se radi o političarima na vlasti ili u opoziciji.\nOn je podsetio da je još na početku afere "Reket", polovinom jula, rekao da je razočaran time što je čuo i pozvao na brzu i temeljnu istragu, ali da su umesto toga nadležni organi otišli na godišnji odmor kao da se radi o redovnom stanju i rutinskom predmetu, što nije slučaj.\n"Protekli mesec smo svedoci jedne ogromne kriminalne afere koja trese temelje važnih državnih institucija i dovodi je u pitanje. Još više nego do sada poverenje građana u nas političare i u sopstvenu državu. Ova teška situacija stavlja na ogroman test pravnu državu, nadležne institucije i sve nas odgovorne političare", rekao je predsednik Severne Makedonije.\nTužilaštvo za organizovani kriminal ih goni zbog sumnje da su reketirali biznismena, Jordana Kamčeva, koji je pod istragom Specijalnog tužilaštva za prisluškivane razgovore, tako što su u zamenu za novac nudili da će uticati na javnog tužioca da mu olakša položaj.\nBiznismen Kamčev je Jovanovskom i Milevskom isplatio ukupno milion i po evra od prvobitno traženih osam miliona, nakon čega je početkom maja prijavio Tužilaštvu za organizovani kriminal, pošto je prvo o tome razgovarao sa premijerom Severne Makedonije Zoranom Zaevom.


Home - Blog Dijaspora\nObaveštenja o portalu Dijaspora.online\nRadeći na unapređenju oglasnog portala Dijaspora Online dodali smo funkciju aktivacije oglasa. Nova funkcionalnost će doprineti kvalitetnijem sadržaju oglasnog portala....\nDodata “Swipe” opcija za listanje oglasa na mobilnim uređajima\nU okviru radova na unapređenju funkcionalnosti sajta, dodata je i "Swipe" opcija, kako bismo dodatno olakšali pregled novih oglasa. Sada na naslovnoj strani možete prstom pomerati oglase u sekciji "Novi oglasi" levo ili desno kako biste lakše pregledali sve nove oglase. ...\nUnapređen meni za mobilne telefone i tablete\nNaš oglasni portal Dijaspora.online beleži preko 75% poseta sa mobilnih telefona, u odnosu na ostale uređaje. Kako bismo doprineli boljoj preglednosti sajta i lakšem prelasku sa jedne na drugu kategoriju, unapredili smo funkcionalnost menija. Takođe, u samom meniju se nalazi i polje za pretragu, pa lakše možete pronaći ono šta tražite. Sada vam je meni sa pretragom, kategorijama i podkategorijama dostupan uvek, sve što treba da uradite je da skrolujete na gore. ...\nOtklonjeni tehnički problemi\nU prethodna 4 dana smo imali tehničke probleme zbog kojih nisu stizali pojedini emailovi i poruke. Prilikom slanja poruke osobi koja je postavila oglas, moguće je da ta poruka usled tehničkih problema nije stigla na svoje odredište. Sada su otklonjeni svi tehnički problemi i možete nesmetano nastaviti svoje aktivnosti na vašem oglasnom portalu Dijaspora.online ...\nNa ovom blogu možete saznati više o portalu Dijaspora.online\nkao i o tehničko vizuelnim promenama i poboljšanjima


Sombor domaćin skupa „Evropa u mom gradu“ – RTV Panonija\nHomeVojvodina danasSombor domaćin skupa „Evropa u mom gradu“\n20/09/2018 Redakcija RTV Panonija Vojvodina danas 0\nSOMBOR – Sombor je danas bio domaćin skupa „Evropa u mom gradu“, koji je bavio ostvarivanjem prava u oblasti zaštite ljudskih i manjinskih prava, a Suzana Paunović, direktorka Kancelarije za ljudska i manjinska prava kaže da je Evropa u svim našim gradovima, te da je Srbija na to ponosna.\nCelokupni pravni poredak u oblasti zaštite ljudskih i manjinskih prava Srbija je zasnovala na međunarodnim standardima i ugovorima donetim u okviru Ujedinjenih nacija i Saveta Evrope, rekla je Paunović.\nDodaje da bi se čak moglo reći da je ostvarivanje prava pripadnika nacionalnih manjina iznad evropskog proseka i da u izvesnim segmentima može da posluži kao primer za mnoge zemlje Evropske unije.\nPosebno, kako kaže, imajući u vidu da je Srbija jedna od retkih zemalja koja je pripadnicima nacionalnih manjina, pored individualnih prava, Ustavom priznala i kolektivna prava.\n„Na taj način pripadnicima nacionalnih manjina omogućeno je da neposredno ili preko svojih predstavnika učestvuju u odlučivanju ili sami odlučuju o pojedinim pitanjima vezanim za svoju kulturu, obrazovanje, obaveštavanje i službenu upotrebu jezika i pisma“, pojasnila je.\nOna kaže i da poslednjih godina izveštaji nadležnih tela o poštovanju i primeni međunarodnih normi i standarda u ovoj oblasti ne sadrže ozbiljne kritike i primedbe, već uglavnom ukazuju na mogućnosti daljeg poboljšanja položaja manjina, ali i na sporadične probleme, slabiju primenu i predlažu dodatne mere, pre svega u smislu otklanjanja poteškoća do kojih dolazi u praksi.\nPaunović je istakla da dalje unapređenje položaja nacionalnih manjina ne treba posmatrati samo u funkciji evropskih integracija, već se mora istaći da to za Srbiju predstavlja imperativ demokratske države.\n„Mišljenja sam da ne postoje veći strukturalni i sistemski problemi u njihovom položaju koji bi na bilo koji način mogli da ugroze evropske integracije zemlje“, ocenila je Paunović.\nKako je navela, spoljna i unutrašnja politika naše zemlje garancija su da će Srbija i u godinama koje dolaze zajedno sa svojim građanima, većinom i manjinama, razvijati i sačuvati svoj mir i stabilnost.\n„Ta politika garancija je da ćemo sačuvati i svoju raznolikost i svoju multikulturalnost i da ćemo sačuvati dragocenost Srbije“, zaključila je Paunović.\nUloženo tri miliona evra u dve trafostanice u Subotici


Lavrov i Keri razgovarali o zajedničkoj operaciji u Siriji - 23.05.2016, Sputnik Srbija\nLavrov i Keri razgovarali o zajedničkoj operaciji u Siriji\nŠefovi ruske i američke diplomatije Sergej Lavrov i Džon Keri u telefonskom razgovoru su razmatrali predlog Rusije o izvođenju zajedničkih operacija protiv... 23.05.2016, Sputnik Srbija\n18:28 23.05.2016 (Osveženo: 18:40 23.05.2016)\n© AP Photo / Leonhard FoegerAmerički državni sekretar Džon Keri i ruski ministar spoljnih poslova Sergej Lavrov pre sastanka u Beču.\nŠefovi ruske i američke diplomatije Sergej Lavrov i Džon Keri u telefonskom razgovoru su razmatrali predlog Rusije o izvođenju zajedničkih operacija protiv terorista u Siriji, navodi se sajtu MIP-a Rusije.\nNa severu Latakije žestoki sukobi\n23 Maj 2016, 15:41\n„U središtu razgovora bila je situacija oko Sirije, uključujući ruski predlog o izvođenju zajedničke operacije protiv terorističkih grupa i drugih nezakonitih oružanih formacija koje su aktivne u zemlji, a koje se nisu pridružile režimu prekida vatre, kao i prekid premeštanja militanata i oružja preko turske granice. Sergej Lavrov je ponovo ukazao na potrebu hitne realizacije obećanja Vašingtona o omeđivanju odreda sirijske opozicije koja je okrenuta SAD od terorista iz Nusra fronta, na koje se primirje ne odnosi“, saopšteno je u MIP-u Rusije.\nU petak je ministar odbrane Rusije Sergej Šojgu izjavio da Moskva predlaže Vašingtonu da od 25. maja pristupe zajedničkom planiranju i izvođenju vazdušnih napada na odrede Nusra fronta i nezakonite naoružane formacije u Siriji.\nPrema njegovim rečima, Rusija zadržava pravo da od 25. maja jednostrano bombarduje teroriste koji nisu prihvatili primirje.


Čović: Osnova poruka iz EU je da napravimo vlast – Haber.ba\nPredsjednik HDZ-a BiH Dragan Čović obratio se danas medijima u Mostaru, kazavši da je i više nego zadovoljan mišljenjem Evropske komisije o statusu BiH na putu evropskih integracija i dodao da bi bilo “neodgovorno da se ne prihvati ovako pružena ruka”.\nDragan Čović - Twitter\n“EU, odnosno njene institucije, poslale su poruku jasnog sadržaja `Sve je do vas, radite i dio ste evropske porodice`. Čini mi se da je to dovoljno motivacije za sve nas jer je osnova tih poruka da se napravi vlast kako bismo mogli sve što je stavljeno u plan staviti u agendu i sprovoditi”, rekao je Čović.\nKako prenose “Nezavisne novine” on je naveo da Evropska komisija i institucije EU neće biti uspostavljene za tri ili četiri mjeseca, što je prilika da se završi sve ono što je planirano u BiH, a to je da se odmah bez odgađanja formira Savjet ministara i postigne dogovor o Izbornom zakonu BiH.”Ono što smo dobili u pisanoj formi treba pretočiti u sve naše planove u skladu sa nadležnostima koje proizilaze iz Ustava”, dodao je Čović.\nLider HDZ-a je ocijenio da je BiH ostala u centru pažnje EU.\n“Ako s druge strane vidimo da pregovarački procese vodi Andrej Plenković, u ime najveće grupacije Evropske narodne stranke, zadovoljstvo je utoliko veće jer sam siguran da će BiH biti u centru razmišljanja i Evropske narodne stranke i budućih struktura Evropske komisije”, naveo je Čović.\nOn je dodao da bi bilo neodgovorno da se ne prihvati ovako pružena ruka.\n“U ovom kratkom vremenu ispred nas pitanja koja su stavljena morala bi biti naša svakodnevica, a to nije uradila Evropska komisija. Govorimo o pravnoj državi, vidjeli ste ovih dana, imate resornog ministra BiH koji govori protiv trećeg stuba vlasti, što je u svijetu nezamislivo i tako dalje, ali da ne ulazim u te komentare. Institucije vlasti moraju zaživjeti u skladu s Ustavom”, naglasio je Čović.\nKomentarišući zahtjeve Evropske komisije prema vlastima u BiH koji se odnose na Izborni zakon i održavanje izbora u Mostaru, Čović je rekao da se u ovoj godini mora naći rješenje za izbor članova Predsjedništva kako bi se birali legitimni predstavnici sva tri konstitutivna naroda kako to Ustav definiše i na isti način izbor predstavnika u Domu naroda.\nOn je dodao da se moraju stvoriti i preduslovi da se grad Mostar sljedeće godine može uključiti u izborni proces.\n“Vjerujem da ćemo imati dovoljno odgovornosti, s obzirom na to da su izborni rezultati dosta jasni i upućuju na te većine koje bi trebalo zajednički da sjednu. O Savjetu ministara sve smo dogovorili, mislim da se na isti način može i o Vladi Federacije. Te naše dogovore treba da pretočimo u praksu”, poručio je Čović.\nTeme:Dragan Čović, EU, Evropska komisija, Mostar\nNajplodnija žena na svijetu ima 39 godina, 38 Djece i stravičnu ispovijest: Imala je 13 godina kada su je prodali 27 godina starijem muškarcu, od tada TRPI PONIŽENJA\nMiriam Nabatanzi iz sela Kibimbiri u Ugandi ima 39 godina i majka je 38...


Brzo i pouzdano organizujemo prevoz pokojnika iz Nemačke, po najpovoljnijim cijenama u Evropi i regionu. Naša usluga je provjerena, mi smo pogrebno preduzeće sa bogatim iskustvom i najsigurniji izbor kada se radi o međunarodnom prevozu pokojnika.\nMeđunarodni prevoz pokojnika iz Nemačke\nPrevoz pokojnika iz bilo kog grada u Njemačkoj možemo organizovati već 30 min od trenutka kada nas kontaktirate. Biće nam potrebna samo tačna lokacija na kojoj se možemo sresti sa porodicom ili prijateljem kako bi preuzeli važeći pasoš, koji nam je potreban da bi mogli prikupiti svu papirologiju koja je neophodna za internacionalni prevoz pokojnika.\nMožete nas dobiti na telefon +381 63 782 09 59, +381 60 47 31 448\nMožete nas pozvati i na Viber, WhatsApp ili poslati poruku u bilo koje vrijeme, dostupni smo svaki dan, tokom 24 sata dnevno. Na poruke odgovaramo odmah. Možete nas kontaktirati i na email\n.Sve međunarodne dozvole koje su neophodne su već obezbijeđene, tako da možete biti sigurni da na granicama neće biti neprijatnosti oko važenja licenci i dugog čekanja, već se tijelo pokojnika prevozi u najboljem redu, brzo i dostojanstveno, onako kako pokojnik i zaslužuje.\nPrevoz pokojnika iz Nemačke u vreme korona virusa\nZbog korone, međunarodni prevoz preminulih je često blokiran trenutnom situacijom, što je i razumljivo. Mi smo jedna od retkih pogrebnih firmi u regionu koja je dobila sve evropske licence za neometan prevoz preminulih za vreme pandemije, kako iz Nemačke, tako i iz ostalih zemalja Evropske unije. Zbog pandemije uzrokovane virusom Covid -19, na graničnim prelazima u Evropi se svakodnevno odvija pravi haos. Mi dajemo garancije da će prevoz preminulih proći bez neprijatnosti na granicama, i da će sve biti biti završeno u dogovorenom roku, najčešće za dva radna dana od trenutka kada nas kontaktirate.\nVažno je naglasiti da, ukoliko je osoba preminula od korone, trenutna praksa u većini evropskih zemalja, koja naravno vrijedi i za Nemačku, jeste da se tijelo pokojnika kremira, pa tek potom se posmrtni ostaci prevoze u domovinu. Ukoliko nije zabilježeno prisustvo Covid-19 virusa, prevoz pokojnika se odvija uobičajeno i bez zadržavanja.\nPrevoz umrlih iz Nemačke u zemlje regiona\nUsluga prevoza pokojnika koju obavljamo uključuje prevoz preminulih iz Njemačke u sve zemlje u regionu. Kada dobijemo podatke o lokaciji na koju treba da dođemo, šaljemo vozilo našeg pogrebnog društva u najkraćem mogućem roku, koje u Nemačkoj može biti nekad i istog dana, računajući frekvenciju saobraćaja na granicama.\nČitav proces se odvija tako da ne uznemirava porodicu ni na koji način, osim već pomenutog susreta radi preuzimanja važećeg pasoša. Sve ostalo, prikupljanje papira, dozvola, potvrda, obilazak konzularnog predstavništva, bolnice, sanitarnih inspektora i dr. pogrebno društvo obavlja samostalno i ta usluga je besplatna, već uključena u cienu prevoza.\nUsluga prevoza preminulih uključuje:\nPrevoz pokojnika iz Nemačke u Hrvatsku\nPrevoz pokojnika iz Nemačke u Bosnu i Hercegovinu\nPrevoz pokojnika iz Nemačke u Srbiju\nPrevoz pokojnika iz Nemačke u druge države Evropske unije ili regiona


Dačić i šef diplomatije Perua o međunarodnom pravu, saradnji i suzbijanju kovida 19 - Politika - Dnevni list Danas\nPočetna » Politika » Dačić i šef diplomatije Perua o međunarodnom pravu, saradnji i suzbijanju kovida 19\nMinistar spoljnih poslova Srbije Ivica Dačić i šef diplomatije Perua Gustavo Mesa-Кvadro Velaskes razgovarali su telefonom o saradnji i o situaciji povodom pandemije virusa korona, saopštilo je danas ministarstvo.\n0Piše: Beta 09. juna 2020. 09.14 Izmenjeno: 10. juna 2020. 00.18\nKako se navodi u saopštenju Ministarstva spoljnih poslova Srbije, Dačić i Velaskes u razgovoru su potvrdili opredeljenost dve zemlje za poštovanje osnovnih principa međunarodnog prava.\nU razgovoru je obostrano potvrđena spremnost za dalje jačanje političkog dijaloga koji je intenziviran nakon prošlogodišnje posete Dačića Peruu, kao i spremnost na unapređenje saradnje u svim oblastima od zajedničkog interesa, a posebno na ekonomskom planu.\nDačić je izrazio solidarnost sa narodom i Vladom Perua povodom situacije u toj zemlji s obzirom na porast broja zaraženih, kao i saučešće zbog izgubljenih ljudskih života, uz nadu da će situacija uskoro biti uspešno prevladana.\nOn je izvestio peruanskog kolegu o aktuelnoj epidemiološkoj situaciji u Srbiji povodom pandemije virusa kovid-19 i smanjenju broja obolelih, što je dovelo do postepenog ukidanja restriktivnih mera.\nDačić je uputio poziv ministru Mesa-Кvadri da posetu Srbiju, kada se za to steknu uslovi, dodaje se u saopštenju.\nGustavo Mesa-Кvadro Velaskes, Ivica Dačić, Korona virus, peru\nDačić na međunarodnoj konferenciji o suzbijanju kovid-19 solidarnošću


Uhapšen bivši direktor makedonske policije - Infobrif\nUhapšen bivši direktor makedonske policije\nObjavljeno 12.03.2019. u 21:47\nSKOPLJE – Bivši direktor makedonske policije Mitko Čavkov uhapšen je večeras i odveden u pritvor u Istražni zatvor „Skoplje“ na zahtev Tužilaštva za organizovani kriminal.\nSkopski krivični sud je Čavkovu odredio pritvor od 30 dana zbog toga što je, prema tom tužilaštvu, bivši direktor policije kome se sudi za učestvovanje u događajima vezanim za nasilni upad u makedonski parlament u aprilu 2017, planirao da beži.\nZaev: Makedonci su prisvajali svetsku, balkansku i tuđu…\n„Po dobijenim operativnim saznajima i zbog straha da će optuženi pobeći i kriti se da bi bi izbegao krivičnu odgovornost Tužilaštvo je zatražilo od suda da mu odredi pritvor“, rekli su u Tužilaštvu za organizovani kriminal Severne Makdonije.\nPresuda u sudskom procesu za nasilni upad u makedonski parlament, u kome je 17 osoba optuženo za ugrožavanje ustavnog poretka, trebalo bi da bude objavljena u petak, a Čavkovu, ukoliko bude osuđen, preti kazna od najmanje 10 godina zatvora.\nBivši ministar unutrašnjih poslova i direktor policije u vrema nasilja u parlamentu, Mitko Čavkov, već je bio u pritvoru zbog istog slučaja popularno nazvanog „27. april“ i „krvavi četvrtak“, ali je, prošle godine u aprilu, pušten da se brani sa slobode uz kauciju plaćenu imovinom.\nBivši direktor policijeMakedonijaMitko Čavkov\nRotirali se predsednik opštine i predsednica Skupštine Gadžin Han\nVrlo traženo zanimanje u Srbiji – konkurs za zapošljavanje „stalno otvoren“\nPolicija ga zaustavila zbog prebrze vožnje, ali se onda dogodila stravična nesreća…


Radne zone Zrenjanina uvrštene u Registar investicionih lokacija\nFoto: RGZ/Registar investicionih lokacija\nGrad Zrenjanin je jedna od lokalnih samouprava u Srbiji koja je uvrštena u Registar investicionih lokacija. U pitanju je novi servis Republičkog geodetskog zavoda (RGZ), koji je počeo sa radom prošlog meseca, s ciljem privlačenja domaćih i inostranih investitora.\nRegistar investicionih lokacija je pušten u rad u okviru trogodišnjeg projekta „Unapređenje poslovne klime u Srbiji“, vrednog dva miliona evra. Njegova realizacija je počela u februaru 2019. godine. Među 18 gradova koji su prvi uzeli učešće u ovom projektu našao se i Zrenjanin. Projekat je realizovao Republički geodetski zavod, zajedno sa švedskom Agencijom za kartografiju, katastar i registraciju Lantmateriet, uz podršku Švedske agencije za međunarodni razvoj i saradnju SIDA.\nPROČITAJTE JOŠ: Kompanija „Polet – keramika“ pokušala da utiče na maloprodajne cene?\n– Lokalnim samoupravama je od sada na raspolaganju Registar investicionih lokacija, kao i neizostavna maksimalna podrška Republičkog geodetskog zavoda i njegovih servisa. Naši digitalni podaci su potpuno besplatni, autoritativni, pouzdani i transparentni – rekao je direktor RGZ Borko Drašković.\nNova platforma pruža mogućnost da sve lokalne samouprave u Srbiji predstave podatke o investicionim lokacijama na svojoj teritoriji. Taj registar omogućiće potencijalnim investitorima da na digitalnoj platformi pronađu lokaciju koja im odgovara na osnovu željenih parametara. Takođe, mogu direktno da komuniciraju sa određenom lokalnom samoupravom.\nPredstavljeno pet radnih zona u Zrenjaninu\nU Registru investicionih lokacija predstavljeno je pet radnih zona u Zrenjaninu. U pitanju su grinfild radne zone „Jugoistok 1“, „Jugoistok 2-B“, „Jugoistok 2-D“ i „Severozapad – Elemir“, kao i braunfild zona „ISCO“.\nIndustrijska zona „Jugoistok“ nalazi se u jugoistočnom delu grada, u neposrednoj blizini magistralnog puta Zrenjanin – Beograd, buduće obilaznice, aerodroma „Ečka“ i reke Begej. Zemljište je kompletno infrastrukturno opremljeno i poseduje vodovod, elektromreža, kolovoze, kišnu i fekalnu kanalizaciju, gas, primarne trotoare i primarnu javnu rasvetu.\nU zrenjaninskoj lokalnoj samoupravi podsećaju da se, na osnovu istraživanja koje je sproveo FDI Inteligence, najveći centar za ocenjivanje stranih direktnih investicija u svetu, Industrijska zona „Jugoistok“ našla na 48. mestu na listi najboljih zona sveta za investiranje. Rezultati su objavljeni u FDI magazinu Financal Times, a u istraživanju je učestvovalo 600 zona iz preko 120 zemalja.\nTagoviinvesticije Radna zona "Jugoistok" Registar investicionih lokacija Republički geodetski zavod\nMiloš Lavirac i Lav Adamov trijumfovali na tradicionalnoj Bledskoj regati\nDve godine zatvora zbog primanja mita od vlasnika firme „Gruja – petrol“


Kupci u EU žele da GM hrana bude obavezno deklarisana - Agro TV\nPočetna Novo Kupci u EU žele da GM hrana bude obavezno deklarisana\nKupci u EU žele da GM hrana bude obavezno deklarisana\nIako industrija tvrdi da je to nemoguće primeniti, hiljade potrošača, koje je u poslednjem istraživanju anketirala agencija Ipsos, izjavilo je da želi da se ovo stanje na tržištu izmeni i insistira na tome. Ovo se odnosi na svu hranu koja je nastala bilo kojom vrstom genetičkog inženjeringa.\nUsred pandemije, tema GMO hrane ponovo je aktuelna što bi moglo da znači da se kupci još više okreću zdravijim namirnicama i zahtevaju transparentniji pristup prehrambene industrije. Evropsko zakonodavstvo inače predviđa da GM hrana mora da bude jasno označena, ali se to ne odnosi na proizvode od životinja hranjene sa GM usevima. Problem je nastao pošto je presuda Evropskog suda iz 2018. potvrdila da genetski modifikovana hrana za životinje spada pod GMO direktivu EU. Međutim, Pokret zelenih je tu presudu osporio zahtevajući da se namirnice proizvedene od životinja hranjenih takvim žitaricama jasno odvoji i posebno deklariše.\nNedostatak takvih deklaracija na proizvodima, smatraju aktivisti, doveo bi i do manjeg poverenja u organsku hranu za koju se toliko zalažemo.\nIstraživanje Ipsosa pokazuje da građani koji su čuli za novu tehnologiju gajenja poljoprivrednih useva uz pomoć gena, imaju različita mišljenja o tome. Ipak, 86 odsto ispitanika želi da hrana koja sadrži GMO bude obavezno označena u skladu s tim. Oko 68 odsto njih smatra da svaka nova tehnologija u proizvodnji GM hrane mora unapred da bude predočena i razjašnjena kupcima. Dok je 78 odsto ispitanika čulo za GM useve, samo 40% u svim zemljama članicama EU aktivno prati dešavanja u ovoj oblasti.\nCilj evropske prehrambene strategije jeste da se do 2030. godine čak 25 odsto poljoprivrednog zemljišta organski obrađuje. Ovaj plan osmišljen je da bi pomogao državama da stimulišu ponudu i tražnju za organskim proizvodima. Strategija se fokusira i na značaj bezbednosti semena, kao i na pravo poljoprivrednika na pristup biljnim sortama koje su prilagođene klimatskim promenama. Ovakva politika sve organsko stavlja u središte budućeg evropskog sistema ishrane.


Regionalne studijske poseteRegional study visit - Institut za evropske poslove Institut za evropske poslove\nOmladinski odbor za obrazovanje u saradnji sa Ambasadorm Velike Britanije i Misijom OEBS-a u Srbiji organizuje studijske posete zemljama u regionu u okviru šireg programa Omladinski ambasadori pomirenja koji obuhvata multiperspektivne studijske posete, vršnjačke edukacije, medijska pojavljivanja i pisanje eseja. Prve godine programa, učešće je bilo obezbeđeno za mlade ljude iz Bosne i Hercegovine, Srbije i sa Kosova*. Od 2013. program je otvoren i za učesnike iz Makedonije. Učesnici programa su napredni studenti iz oblasti društvenih nauka i mladi profesionalci iz gore navedenih zemalja koji se bave evropskim integracijama.\nPrva u nizu regionalnih studijskih poseta organizovana je u Bosni i Hercegovini od 15. do 18. oktobra 2013. godine, kada su alumni programa Omladinski ambasadori pomirenja posetili Srebrenicu, Sarajevo i Mostar.\nTokom studijske posete učesnici su posetili Memorijalni centar Srebrenica-Potočari, gde su razgovarali sa porodicama žrtava genocida i lokalnim predstavnicima.\nU Sarajevu u Tužilaštvu BiH, u Odeljenju za ratne zločine, Omladinski ambasadori razgovarali su o principu odgovornosti i efikasnosti u procesuiranju ratnih zločinaca, dok su o ulozi parlamenta u evro-integracijama i regionalnom pomirenju učesnici razgovarali sa članovima Parlamenta BiH.\nSa Mostarskim parohom Radivojem Kruljem diskutovali su o podeljenosti grada između tri naroda, dok su sa Ankicom Čović, zamenicom direktora Mostarske gimnazije, pričali o regionalnom pomirenju i tri nastavna programa u školama.\nCilj ovih poseta je da se akademsko obrazovanje naših učesnika poveže sa realnim pričama ljudi koji su bili direktno pogođeni konfliktima i da na taj način dobiju sveobuhvatniju sliku o događajima iz bliske prošlosti. Takođe, ideja je i da se učesnici upoznaju sa trenutnom situacijom u zemljama u regionu i da izvuku zaključke o obrascima koji se ponavljaju te doći do ideja kako ih modifikovati zarad modernizacije društava u kojima žive.\nAgenda – Regionalne studijske posete\nRadivoje Krulj, Mostarski paroh\nNaim Leo Beširi, Omladinski odbor za obrazovanje\nAnkica Čović, zamenica direktora Mostarske gimnazije


CRNA GORA DAJE DOŽIVOTNE NAKNADE ZA BRONZANE VATERPOLISTE | Hayat.ba\nCRNA GORA DAJE DOŽIVOTNE NAKNADE ZA BRONZANE VATERPOLISTE\nVlada Crne Gore je dodjelila po 15 hiljada eura premije reprezentativcima veterpolo reprezentacije te zemlje koji su osvojili bronzanu medalju na Evropskom prvenstvu u Mađarskoj.\nVlada je na današnjoj sjednici izdvojila 202.500 eura iz budžetske rezerve za premije vaterpolistima, javlja Anadolu Agency (AA).\n“Crna Gora je postala vodeća država u regionu kada su u pitanju novčane nagrade za naše sportiste. Novina je da se prvi put premije isplaćuju direktno sportistima. Naši vaterpolisti su ovim rezultatom stekli status sportiste sa vrhunskim reprezentativnim rezultatom i sa navršenih 35 godina dobijat će doživotnu mjesečnu naknadu”, naveli su iz Vlade.\nIstiče se da tim primjerom Vlada i Ministarstvo sporta i mladih daju podsticaj crnogorskim sportistima da nastave u kontinuitetu da promovišu crnogorski sport širom Evrope i svijeta na najbolji mogući način.


Evropska komisija pritiska Volkswagen - Auto Republika\nEvropska komisija pritiska Volkswagen\nVolkswagenov košmar zvani “dizelgejt” i dalje nije ni blizu svog kraja.\nDizelgejt je priča koja traje i nema naznaka da se stiglo do nekog epiloga. Volkswagen je sada primoran da i u nekoliko zemalja u Evropi plati kupcima koje su prevarili upotrebom lažljivog softvera kod dizel agregata.\nEvropski komesar za zaštitu potrošača, Didije Rejnders, upozorio je javnost na najnovije postuke Volkswagena. “Dužan sam da kažem da ova kompanija pokušava da na sve načine odloži plaćanje odštete kupcima i da nastoje da to u potpunosti izbegnu”, rekao je Rejnders.\nRejnders je upozorio i Volkswagen da ovakvi potezi čine veliku štetu tom proizvođaču. “Radi se o vašoj reputaciji, rizikujete još više”, kazao je komesar za zaštitu potrošača.\nOn je pozvao Volkswagen da prati primer iz Holandije i Nemačke, gde su već počeli sa isplatama odštete. Tako će pogođeni kupci dobiti nazad u proseku oko 3.000 evra, što Evropska komisija smatra da je ispravno da se dogodi i u svim ostalim zemljama na tlu Starog kontinenta gde su isporučivani ovakvi automobili sa “lažljivim” softverom.\nPodsetimo, nekolicina Volkswagenovih nekadašnjih visokorangiranih rukovodilaca, uključujući i bivšeg izvršnog direktora Martina Vinterkorna, trenutno je na suđenju u Nemačkoj zbog učestvovanja u stvaranju velike obmane u vezi sa emisijom štetnih gasova.\ntags: dizelgejt evropska komisija volkswagen\nprevious Baterijski automobili nadmašili prodaju dizelaša u Evropi\nnext Ford Puma je bio najpopularniji automobil u Velikoj Britaniji u avgustu


Novi posao: Jasmin Handanović i Zlatan Ljubijankić treneri u nacionalnim selekcijama Slovenije – BHDINFODESK\nby BHD Info Desk Administrator 07/06/2021 07/06/2021 0501\nNekadašnji slovenački reprezentativci bh. porijekla Zlatan Ljubijankić i Jasmin Handanović uplovili su u trenerske vode.\nLjubijankić je imao prilično dobru karijeru, najviše vremena je proveo u Belgiji igrajući za Gent, a okušao se još u Sloveniji i Japanu.\nSada kada je u mirovini odlučio je uploviti u trenerske vode, a prvi posao imat će u reprezentaciji Slovenije čiji čelnici sve više priliku daju svojim bivšim fudbalerima.\nLjubijankić je postao pomoćni trener u U17 reprezentaciji Slovenije gdje će raditi sa Aleksandrom Radosavljevićem.\nPoziciju je dobio i svježe umirovljeni Jasmin Handanović koji će trenirati golmane u U19 reprezentaciji, U svojoj karijeri nastupao je za Olimpiju, Koper, Triglav, Maribor, Empoli i Mantova dok za nacionalni tim Slovenije upisao 8 nastupa.\nUrednik BiH Info Desk 25/12/2017 25/12/2017


Doktor koji brine o Rajoli: “Bijesan sam telefonskim pozivima pseudo-novinara”\nDoktor Alberto Zangriljo oglasio se povodom stanja Mina Rajole.\nPrije par sati Evropom je odjeknula vijest da je preminuo poznati fudbalski agent Mino Rajola, što su iz njegove agencije brzo demantovali, navodeći da se nalazi u kritičnom stanju.\nSada se oglasio i doktor Alberto Zangriljo koji vodi brigu o njemu.\n“Bijesan sam telefonskim pozivima pseudo-novinara koji spekulišu o životu čoveka koji se bori da preživi” – rekao je doktor Alberto Zangriljo.\nPrethodni članakHorde zla ipak dolaze u Banjaluku\nNaredni članak(VIDEO) Nikola Jokić: “Nadam se da ću u Srbiju što prije”


SZK: Neophodan dogovor oko FIAT-a - Ritam Grada - vesti Kragujevac\nNaslovna Politika SZK: Neophodan dogovor oko FIAT-a\nPokret “Složno za Kragujevac” zahteva od nadležnih u državi kao i u lokalnoj samoupravi da, u saradnji za menadžementom, za radnike fabrike FIAT Krajsler automobili Srbija pripreme adekvatan program koji bi im sačuvao socijalno dostojanstvo i omogućio normalan život.\n“Uvereni smo da su alternative koje se nude radnicima, odlazak u inostranstvo ili otkaz, za dobar deo radnika neprihvatljive. Čak i ako za dve godine počne najavljena proizvodnja električnog automobila, postavlje se pitanje šta sa radnicima kojima sad ne odgovara ni jedna od ovih opcija.\nMi u Pokretu “Složno za Kragujevac” verujemo da bi zajedničkom inicijativom države, menadžmenta FCA Srbija i lokalne samouprave, uz saradnju sa Privrednom komorom i drugim privrednicima, za sve te radnike mogla da se pronađu adekvatana radna mesta u drugim firmama – privremeno.\nUkoliko se obistine najave o proizvodnji novog modela ti radnici bi kod drugih poslodavaca mogli da obezbede egzistenciju te dve godine, a nokoh toga se vrate u matičnu kompaniju. Bez nepotrebnih troškova iz državne ili gradske kase, bez drame, zatvaranja fabrike, na korist svih strana.\nVerujemo da je takav scenario moguć, ukoliko postoji volja da Kragujevac ostane industrijski centar, a ne da vrati neslavnu titulu iz devedesetih i ponovo postane dolina gladi.\nUbeđeni smo da ulica nije mesto gde bi ovakvi problemi trebalo da se rešavaju. Zato pozivamo sve političke organizacije da malo više vode računa o ekonomskim interesima Kragujevca, a manje o prikpljanju jeftinih poena i glasova, kako bismo svi zajedno gasili, a ne razbuktavali požare”, navedeno je u saopštenju Pokreta “Složno za Kragujevac”.\nPrethodni članak“Raskršća” u Lapovu\nSledeći članakProtest radnika FIAT-a: Kratkotrajne blokade i sastanak sa Dašićem


Lokacija: Milano, Италија\nPovodom Svetske izložbe u Milanu, zemlja domaćin, Italija, predstavila je arhitektonsko čudo. „Palazzo Italia“ je šestospratna zgrada kompleksne forme, visine 35 m, izrađena od armiranog betona sa staklenim krovom na koji je postavljen fotonaponski sistem i spoljašnjom fasadom jedinstvene geometrijske teksture. Paviljon će ostati na mestu posle završetka manifestacije Expo 2015, kada će služiti kao ikona održivog dizajna.\nIzuzetno kompleksna forma i odgovarajuća koncentracija opterećenja\nFiksni rok završetka radova\nKorišćenjem posebno izrađenih specijalnih elemenata oplate u kombinaciji sa standardnim TRIO komponentama, omogućeni su jednostavni i brzi radni procesi\nPERI supervizor na gradilištu brinuo se o efikasnoj primeni od samog početka\nPoslovođa, Šef gradilišta\nRealizacija ove geometrijski zahtevne armiranobetonske strukture u izuzetno kratkom vremenskom roku, bila je veliki izazov. Zahvaljujući PERI rešenju koje je kombinovalo standardne sistemske elemente sa specijalnim, za naše gradilište posebno izrađenim elementima, omogućen je logičniji i produktivniji rad. Pored toga, bliska saradnja sa PERI inženjerima i supervizorima na gradilištu pomogla nam je da radove završimo u predviđenom roku i postignemo najbolje rezultate.\nUsklađivanje logističke i tehničke podrške sa podrškom na gradilištu, brza dostupnost i kratkoročna isporuka materijala\nSistemi SKYDECK i MULTIFLEX za izradu ploča u kombinaciji sa PEP i MULTIPROP podupiračima\nMULTIPROP aluminijumski podupirači kao statički set koji prenosi velika opterećenja sa više etaža, do momenta postizanja zahtevane nosivosti\nPERI UP Flex kao modularni nosivi sistem za podupiranje oplate i prilikom armiračkih radova. Svojim sistemskim rasterom od 25 cm optimalno se prilagođava kompleksnoj geometriji i datim opterećenjima.\nZa izradu armiranobetonskih segmenata u formi tobolca, precizno predmontirani specijalni elementi oplate povezuju se sa standardnim TRIO elementima. Modularno rešenje oplate koristi se na različitim visinama i omogućava, čak i kod komplikovanih segmenata, brze i jednostavne radne procese\n2.000 m² TRIO ramovske oplate za izradu zidova, kompatibilne sa RUNDFLEX kružnom i TRIO oplatom stubova


Partizan zahvalio Stanojeviću: Puno uspeha u daljoj karijeri\nTanjug 31. maja 2022. 17:10\nBEOGRAD – Fudbalski klub Partizan zahvalio se dosadašnjem treneru Aleksandru Stanojeviću na izuzetnoj saradnji u protekle dve godine.\nStanojević je odlučio da podnese ostavku posle poraza Partizana od Crvene zvezde u finalu Kupa Srbije (2:1).\n„Period koji je iza nas bio je obeležen mnogim izazovima, na domaćoj i međunarodnoj sceni, a Stanojević je kao i u prethodnom mandatu, još jednom pokazao da je kadar da pobeđuje u nizovima, ostvarivši rekord od 17 uzastopnih trijumfa u domaćem prvenstvu, i da u Evropi napravi istorijski uspeh plasmanom u 1/8 finala UEFA Lige konferencija.\nMeđutim, kako je nakon upravo završenog prvenstva, u kom je ekipa Partizana suvereno bila na prvom mestu 30. kola i igrala najbolji fudbal u Srbiji, usled sumnjivih sudijskih odluka, Partizan sezonu završio na drugom mestu, trener je kao moralni čin podneo ostavku“, navodi se u saopštenju Partizana.\nPartizan je Stanojeviću poželeo puno uspeha u daljoj karijeri.\n„Treneru Stanojeviću se još zahvaljujemo na radu, posvećenosti, borbi i dokazanoj privrženosti klubu u teškim trenucima i želimo mu puno uspeha u daljoj karijeri. Kako naredna sezona nosi za sobom velike izazove, a šampion domaćeg prvenstva će ostvariti direktan plasman u grupnu fazu Lige šampiona, Partizan će sa novim snagama na klupi i terenu krenuti u ostvarenje tog cilja, koji je ove godine nezasluženo izostao. O daljim koracima kluba u vezi sa angažovanjem novog trenera javnost će biti blagovremeno obaveštena“, zaključuje se u saopštenju Partizana.\nSvetozar Marković: Jedva čekam da ponovo zaigram za Partizan


Srbija spremna za tektonske poremećaje u svetu: “Jedino izvesno – ostajemo vojno neutralni”\n“Srbija mora da zna kako će se kriza u Ukrajini odraziti na njenu nacionalnu bezbednost. Verujem da promena dokumenata koji se odnose na odbranu zemlje znači ažuriranje jasnih stavova Srbije kako bi se na precizniji način sagledale promene na globalnom i evropskom nivou. Jedno je sigurno, Srbija ostaje vojno neutralna”.\nOvo povodom najave predsednika Aleksandra Vučića da će Srbija uskoro doneti nove strateške akte po pitanju odbrane zemlje kaže Mitar Kovač, direktor Evroazijskog bezbednosnog foruma.\nGovoreći o promeni strateških dokumenata koji određuju odbranu zemlje, predsednik Vučić nije otkrio u kom pravcu će se kretati promene, ali je najavio da će na njima raditi, kako je rekao, svi naši stručnjaci.\n– Sagledavamo sve što se dešava u Ukrajini i što se zbiva i u svetu, ali i dalje ćemo da snažimo vojsku – rekao je Vučić.\nTektonski poremećaji u svetu – gde je tu Srbija\nGeneral u penziji, Mitar Kovač, kaže da je ovakva inicijativa očekivana, jer se uvek u slučaju promene ključnih činilaca u međunarodnom okruženju, koji se reflektuju na bezbednost države, pristupa izradi novih dokumenata, od najvišeg nivoa strategije nacionalne bezbednosti, preko strategije odbrane, do vojne doktrine.\n– Ukrajinska kriza i odnosi moćnika u svetu prema njoj, kao i najava krize na Dalekom Istoku između Kine i Amerike, reflektovaće se na našu nacionalnu bezbednost i sistem odbrane na različite načine, preko investicija, nivoa bruto nacionalnog proizvoda, rada evropskih i kineskih kompanija. Sve to posredno utiče na sistem bezbednosti i opredeljenja države. U Evropi su nastali tektonski poremećaji, danas se zaista vodi bitka za multipolarni svetski poredak, a ukrajinska kriza je deo nje – kaže Kovač.\nTri strateška dokumenta\nOn objašnjava da postoje tri nivoa dokumenata vezanih za bezbednost države, na vrhu je strategija nacionalne bezbednosti, koja tretira ukupan sistem, vojsku, policiju i druge službe i institucije koje brinu o bezbednosti, zatim strategija odbrane, dokument koji pokriva sam sistem odbrane, a na kraju doktrina vojske, koja je u vezi sa oružjem i opremom koju posedujemo i trenutno kupujemo.\nKovač smatra da je predsednik najavio promene u strategiji nacionalne bezbednosti i strategiji odbrane, a sudeći pre svega prema odbrambenom naoružanju koje Srbija i dalje nabavlja, on je siguran da se ključna tačka strategije odbrane Srbije, vojna neutralnost, neće menjati.\n– Ona proističe iz opredelenja da Srbija nema aspiracija prema drugim teritorijama i državama, otud odbrambeni karakter, a on utiče na izbor odbrambenih sistema, organizaciju vojske, vojnu doktrinu i način njene upotrebe. Mislim da se taj deo doktrinarnog aspekta, upotrebe vojske neće menjati. Doktrina će ostati defanzivna, jer je to karakter koji naša država i vojska crpi i iz minulih vremena od Kraljevine Srbije do danas – tvrdi Kovač.\nOn dodaje da postoje i pritisci sa Zapada koji se tiču odnosa naše države prema Srbima koji žive u okruženju, odnosno u Bosni i Hercegovini.\n– U krovnom dokumentu je na nekoliko mesta istaknuta i obaveza takve odbrane. Prvi put u dokumentu iz 2019. godine to je jasno iskazano, posle dokumenta iz 2009. gde je takođe postojala na nešto neutralniji način bez pominjanja Republike Srpske.\nJoš precizniji stav o KiM\nKovač dodaje da će promena strateških dokumenata možda na još precizniji način odrediti naš odnos prema prostoru Kosova i Metohije, kao integralnog dela države i naroda koji tamo živi.\n– Kriza u Ukrajini se reflektuje na jugoistok Evrope, na Balkan, na takozvani Zapadni Balkan, gde su otvorena mnoga bezbednosna pitanja i problemi, prvenstveno vezani za stanje bezbednosti u Bosni i Hercegovini i za instrumentalizaciju lažne NATO države Kosovo. Sada vidimo javno naoružavanje, a šta se tajno čini u pripremi buduće kosovske vojske, to još ne znamo – kaže Kovač.\nOn dodaje da najava promene strategije bezbednosti Srbije, ne znači da će se rešiti i problemi politike.\n– Centri moći, pre svega Amerika i Velika Britanija, kroz pritisak EU i NATO utiču na nesvrstane u političkom smislu, odnosno vojno neutralne države, da se i one distanciraju od bilo kakve saradnje sa Ruskom Federacijom – kaže Kovač i podvlači da ne postoje gotovo nikakve šanse da se u dokumentima izmeni ključno opredelenje Srbije vezano za vojnu neutralnost.\n← Vučić: Odgovornost svih na zapadnom Balkanu da sačuvamo mir\nMINISTARSTVO ODBRANE: Poziv za dobrovoljno služenje vojnog roka sa oružjem →\nStano: Nema sankcija protiv Srbije, radimo sa Beogradom na razjašnjenju\nHLADAN TUŠ ZA PRIŠTINU IZ NATO: Ništa od ulaska – to je nemoguće!\n4 Marta, 2022 4 Marta, 2022 admin\nVUČIĆ SUTRA NA VAŽNOM SASTANKU: Predsednik razgovara sa američkim senatorima Odbora za spoljne poslove


Vujović: Privredni rast stabilan - dobar trenutak da se investira u Srbiju\nMinistar finansija Dušan Vujović rekao je da je Srbija dobila izuzetne pohvale od MMF-a i Svetske banke za rezultate ostvarene u makrofiskalnoj, makromonetarnoj grani i u svim drugim oblastima.\n"Ocene napretka reformi u Srbiji su izuzetno pohvalne. MMF je to potvrdio nedavnim studijama da je privredni rast sada stabilizovan na tri odsto sa mogućnošću da bude još veći, kao i da se naredne godine očekuje da bude tri i po odsto, što je jako dobar znak", rekao je Vujović za RTS iz Vašingtona, gde je sa delegacijom prisustvovao prolećnom zasedanju MMF-a i Svetske banke.\nPrema njegovim rečima, učesnici tog skupa su potvrdili povišen rejting Srbije i svi očekuju da će trend smanjivanja učešća duga u BDP-u da se nastavi i to na sigurnim osnovama.\nTo je, kako je naveo, pravi način pokazivanja svim investitorima da je sada pravi trenutak da se investira u Srbiju i da smo prešli tu prelomnu tačku u sprovođenju reformi.\nOn je istakao da nama, sa stanovišta makromonetarne i makrofiskalne politike, kao i sa stanovišta novca i sredstava, novi formalni program sa MMF-om nije neophodan, ali da bi "u kontekstu reformi, bilo bi dobro da imamo program koji nas sve stavlja u situaciju da dobro planiramo i da te planove ostvarujemo".\nŠto se tiče problema pojedinih velikih preduzeća u Srbiji, Vujović je rekao da je teško u razdaljini od preko 20 meseci planirati tačno dinamiku razrešenja situacije, jer to ne zavisi samo od njih ili od države.\n"To zavisi i od interesa investitora, od naših administrativnih pravnih procedura. Ja sam zbog toga zamolio da pokušamo da budemo realni da ne bismo morali da revidiramo rokove. Ponekad je bolje rokove definisati funkcionalno nego zakucati za konkretne datume i to ćemo nastaviti da radimo i u budućnosti", rekao je ministar.\nOn je napomenuo da predstavnici MMF-a podržavaju fleksibilnost definisanja rokova.\nŠto se tiče narednih aranžmana sa MMF-om, Vujović je rekao da će to biti definisano u narednim mesecima kada se vidi kakav nam oblik saradnje treba."Jedno je sigurno, Srbiji MMF daje sredstva, a to su sredstva za podršku platnom bilansu.Ta sredstva, na sreću nisu potrebna", napomenuo je Vujović.\nOn je ukazao da su reforme koje su u toku dosta teške i da to ponekad izgleda "kao problem Ikara - ne sme da leti ni preblizu suncu ni preblizu talasima".\n"Mi želimo da se obavežemo i sebi i međunarodnoj zajednici da ćemo ostvariti te programe - da ne budemo preambiciozni,ali ni previše relaksirani, jer vreme prolazi", rekao je ministar.


KC i Telekom otvorili besplatnu liniju 1555 za psihološku podršku – Portal RTPV\nNaslovna / Vijesti / Društvo / KC i Telekom otvorili besplatnu liniju 1555 za psihološku podršku\nRTPV 1. Aprila 2020.\tDruštvo Ostavite komentar 161 pregledi\nKlinički centar Crne Gore (KCCG) u saradnji sa kompanijom Crnogorski Telekom, otvorio je besplatnu telefonsku liniju 1555, za psihološku podršku građanima tokom pandemije novog virusa korona.\nIz Klinike za psihijatriju KCCG kazali su da se u toku bilo koje epidemije očekuje povećanje nivoa stresa i anksioznosti kod svih pojedinaca.\n“Među kojima su narušavanje mreže društvenih kontakata, stigma prema onima koji su se oporavili koja može dovesti do odbacivanje od zajednice, značajne promjene u emocionalnom stanju, ljutnja i agresija usmjerena protiv zdravstvenih radnika na terenu kao i mogući bijes i agresija prema djeci, supružnicima, partnerima i članovima porodice, odnosno porast porodičnog nasilja”, upozorili su iz KCCG-a.\n“Čime se poštuju preventivne mjere nadležnih institucija i štiti zdravlje građana i zaposlenih, dok se istovremeno omogućuje kontinuitet u pružanju podrške svima kojima je potrebna”, naveli su iz KCCG-a.\n“Imajući u vidu da mjere socijalnog distanciranja, izolacije i karantina predstavljaju dodatne faktore koji narušavaju lični, profesionalni i društveni milje svakog građanina, kao što preventivno djelujemo u domenu tjelesnog zdravlja, tako snažno moramo odgovoriti i na prijetnje mentalnom zdravlju u situacijama pandemije”, poručili su iz KCCG-a.\nPredhodno Marković: Sve je u skladu sa Ustavom\nSledeće Još 11 zaraženih koronom, ukupno 120


Naslovna Društvo Poznati građani Prvakinja srpskog glumišta odrasla u Bačkoj Palanci (VIDEO)\nVelika jugoslovenska glumica čiji su likovi obeležili domaću kinematografiju detinjstvo je provela u Bačkoj Palanci.\nU nju je došla iz Zemuna, kao proterana Jevrejka, iz nje otišla da bi postala glumica novosadskog pozorišta; u Beograd se vratila da bi imala kada da postane prvakinja JDP-a. U njemu je jedna smrt uslovila novo rođenje – kada je uzela umetničko ime, ono po kojem je svi znaju: Rahela Ferari.\nOstale podatke iz njenog plodonosnog veka pogledajte u prilogu.\nstari srpski glumci\nPrethodni tekstDragana Čalija: Emancipacija je mnogo više od borbe za ženska prava\nSledeći tekstJasna Kapelan – majka troje dece i doktor nauka


Društveni proizvod bi trebalo da raste po stopi od najmanje èetiri odsto - 2001-12-18\nSrbija postaje ozbiljna zemlja i trošiæe samo ono što je zaraðeno. Ako je suditi po budžetu država planira da potroši jednu èetvrtinu procenjenog bruto društvenog proizvoda, odnosno 220 milijardi dinara. Društveni proizvod bi trebalo da raste po stopi od najmanje èetiri odsto, plate i budžetski izdaci moæi æe da porastu takoðe èetiri odsto plus inflacija koja bi trebalo da bude 20 odsto.\nPrema Predlogu zakona koji je danas utvrdila Vlada Srbije budžetski deficit za sledeæu godinu planiran je u iznosu od 53 miliona dolara i on æe biti pokriven iz realnih izvora – od privatizacije, donacijama i kreditima Svetske banke i Narodne banke Jugoslavije. Govoreæi o ekonomskoj politici srpske vlade u narednoj godini ministar finansija Božidar Ðeliæ na konferenciji za novinare posebno je istakao da je od prvoklasnog znaèaja da sledeæe godine inflacija ne preðe 20 odsto. Kao zemlja mi æemo položiti ili pasti na tom ispitu obaranja inflacije. To znaèi da u pregovaranju sa sindikatima u javnim preduzeæima naša država i psihološki mora da siðe na niže inflacione grane, rekao je Ðeliæ, upozoravajuæi da ukoliko ne bude bilo discipline u tim preduzeðima Vlada æe posegnuti za zamrzavanjem zarada.\nU budžetu je prvi put posle dužeg vremena predviðena i suma od 15,6 milijardi dinara za otplatu stranih dugova èime Srbija postaje normalna, punoletna i uraèunljiva zemlja, rekao je srpski premijer Zoran Ðinðiæ. Govoreæi o budžetskim rashodima Ðinðiæ je naglasio da Vlada ne namerava da prekoraèi prognozirane izdatke i to je poruka svima onima koji su korisnici budžeta da bez obzira na pritiske i štrajkove ništa neplanirano neæe moæi da se isplati iz budžeta.\nPremijer Ðinðiæ je nešto ranije danas, uèestvujuæi u radu meðunarodne konferencije "Tranzicija - od izazova do moguænosti," ocenio da stanovništvo zemlje u tranziciji lakše podnosi teškoæe i žrtve kad ima viziju pristupa evropskoj zajednici. A evropski komesar za proširenje Evropske unije Ginter Ferhojgen izjavio je da je put Jugoslavije ka Evropi otvoren i bez prepreka i da æe ona u procesu tranzicije i približavanja Evropskoj uniji imati podršku te asocijacije. Ferhojgen i potpredsednik savezne vlade Miroljub Labus ocenili su da Jugoslavija ima velike izglede da posle 2004. godine postane kandidat za ulazak u Evropsku uniju.


Hamas: Normalizacija odnosa između Izraela i Sudana nema nikakve veze sa sudanskim narodom – iribina\nHome/bliski istok/Hamas: Normalizacija odnosa između Izraela i Sudana nema nikakve veze sa sudanskim narodom\nSaharTV – Politički ured palestinskog pokreta otpora Hamas najavio je da će njegovi čelnici uskoro putovati u Kairo, Egipat, radi nekoliko važnih tema, između ostalog nacionalnog pomirenja, stanja u Pojasu Gaze i posljednjim dešavanjima vezanim za Palestinu i region.\nPalestinski informativni centar javlja da je šef političkog ureda Hamas Ismail Hanije također snažno osudio sporazum o normalizaciji odnosa još jedne arapske zemlje s Izraelom, Sudana, te je kazao da taj sporazum nema nikakve veze sa sudanskim narodom i da ne pokazuje stavove koje je on kroz historiju imao podržavajući Palestinu.\nOn je rekao da takvi sporazumi nikada ne mogu dovesti iscrtavanja nove karte regiona na osnovu želja i ciljeva cionističkog neprijatelja.\n„Kartu regiona iscrtat će samo narodi koji poštuju jasna prava palestinskog naroda i koji se suprotstavljaju okupatorskom cionističkom režimu, koji nema budućnost na ovoj teritoriji“ – rekao je.\nHanije je osudio i vrijeđanje Poslanika Muhammeda (s.a.v.a) i muslimana u Francuskoj rekavši da bi francuski predsjednik što prije trebao prestati s uvredljivim izjavama na račun islama i muslimana.


Njihova “Mašta” radi svašta… Tuzlanski bend Nula Plus objavio novi lyric video | Headliner\nHome»Muzika»Njihova “Mašta” radi svašta… Tuzlanski bend Nula Plus objavio novi lyric video\nHeadliner.rs / 08/10/2020 /\t0\t/\t66\nTuzlanski hard core bend Nula Plus, kako su ranije i najavili, nastavlja sa objavljivanjem spotova za numere sa aktuelnog albuma “Ubrzanje i Sikira“.\nOvoga puta predstavili su lyric video za pesmu “Mašta”, drugu numera sa pomenutog albuma.\n– Video koji smo uradili za pesmu “Mašta” je prvi video takvog tipa za Nulu Plus. Sviđa nam se ta ideja jednostavnih videa koji najavljuju veće stvari, pa tako i u ovom našem slučaju – izjavio je Almir Mulaosmanović.\nTags:hard coreMaštaNula PlusTuzlaUbrzanje i Sikiravideo\nNik Mejson objavio koncertni DVD s ranim pesmama koje su Pink Floyd "zaboravili"


Bankarska grupacija “Addiko” sa sedištem u Beču, koja posluje i u Srbiji, uskoro će ili na berzu ili će biti ponuđena na prodaju, javlja Rojters.\nFond Advent priprema inicijalnu javnu ponudu akcija (IPO) ili prodaju “Addiko Bank”, koja je nastala iz posrnule “Hipo banke”, piše ta agencija.\nBanke “Goldman Sachs” i “Citi” biće savetnici u ovom procesu, prenosi Rojters izjave svojih izvora.\nIpak, čini se da će fokus biti na IPO koji bi mogao da se realizuje dogodine.Tržišna vrednost “Addiko Bank” je 850 miliona evra, rekao je jedan od Rojtersovih izvora.\n“Addiko” ima sedište u Beču, a prisutan je u Srbiji, Crnoj Gori, Hrvatskoj, Sloveniji, BiH, prenosi B92.\nPodsetimo, “Hypo” je otišao u penziju pre dve godine i tada je grupacija “Hypo Alpe Adria Bank” promenila ime u “Addiko”.\n“Addiko Bank” u Srbiji je u 2017. godini zabeležila pozitivan poslovni rezultat koji nakon oporezivanja iznosi 1,2 milijardi dinara, piše u poslednjem saopštenju banke o poslovnim rezultatima u Srbiji. Kao nosioce rasta, banka navodi kreditne proizvode u domenu rada sa stanovništvom kao i u segmentu malih i srednjih preduzeća , a ostvaren je i značajan rast u domenu rada sa privredom.


RTCG - Radio Televizija Crne Gore - Nacionalni javni servis :: Društvo :: Policija ima kapacitet da odgovori kriminalu\n21. 02. 2020. 15:12 >> 15:11 2\nPolicija ima kapacitet da odgovori kriminalu\nCrnogorska policija ima kapacitet da odgovori organizovanim kriminalnim grupama i najtežim krivičnim djelima, djelovanjem usmjerenim na otkrivanju, lišavanju slobode i procesuiranju svih odgovornih, kazao je Veselin Veljović na redovnom radnom sastanku u u Centru bezbjednosti Nikšić. Na sastanku su prisustvovali Veljovićevi saradnici, pomoćnik direktora Nikola Janjušević, kao i odgovorne starješine ovog centra, stanica policije Šavnik i Plužine i starješine granične policije.\n"Cijeneći aktuelnu situaciju, u Crnoj Gori preovladava osjećaj razboritosti i podijeljene odgovornosti u poštovanju zakonskih normi da okupljanja protiču bez narušavanja javnog reda u čemu će policija dosljedno istrajati“, kazao je Veljović.\nNa sastanku su, kako navode iz Uprave policije, istaknuti rezultati rada iz protekle godine, gdje je akcentovan kvalitetan i efikasan rad policije.\n"Policija u Nikšiću radne zadatke iz svoje nadležnosti obavlja sa najvećim stepenom profesionalne odgovornosti i posvećenosti što bezbjednosnu situaciju u ovoj opštini čini stabilnom, a dobri radni rezultati su evidentni u preventivnom, operativnom, procesnom i sveukupnom bezbjednosnom kontekstu“, kazao je načelnik Tihomir Goranović.\nOn je istakao i da je „u protekloj godini rasvijetljeno 79 % krivičnih djela po nepoznatom izvršiocu, što je ishod efikasnog rada svih operativnih struktura policije u Nikšiću“.\nOsim toga, Veljović se tokom ove radne posjete sastao i sa predsjednikom Opštine Nikšić Veselinom Grbovićem gdje je konstatovana kontinuirano dobra saradnja lokalne zajednice i policije i potvrđena spremnost za nastavak građenja partnerskih odnosa radi opšteg interesa svih građana u opštini Nikšić.\nVeselin Veljović Upraa policije Tihomir Goranović\n"Veljoviću se priviđaju nemiri"\n26. 08. 2020. 7\nPojedinci planiraju incidente na dan izbora\n26. 08. 2020. 33\nBez zahtjeva policije Malte o ubistvu novinarke\n10. 08. 2020. 12\nZa godinu 19 ubistava, rasvijetljeno 17\n29. 07. 2020. 6